qundao/data-zh-poetry huggingface dataset:
阿波山中呈安都统
作者：吴兆骞
朝代：清
体裁：七言律诗

暮云岩径递嵯峨，初柳山桥送客过。未见风沙开玉帐，渐看冰雪霁金河。春深绝徼归鸿少，日下荒原牧马多。欲逐车尘誇羽猎，书生无那怯雕戈。
阿波山中访张子
作者：吴兆骞
朝代：清
体裁：五言律诗

石门栖隐处，遥在白云隈。一径穿岩入，孤村倚涧开。秋岚生薜荔，阴雪洒莓苔。为问扬雄宅，何人载酒来。
阿波道中同姚琢之马上作
作者：吴兆骞
朝代：清
体裁：五言律诗

长林亘修坂，迢递抱云回。半堰双流入，千崖一线开。皂雕惊古木，白豹穴荒台。去去惭关吏，鸣鞭意转哀。
陈后主叔宝禊饮
作者：吴兆骞
朝代：清
体裁：古风

春芳开禁苑，佳丽启层城。柳弱铜沟暗，花舒绮殿明。广场陈曼衍，远树出千旌。景移金埒马，风度石城莺。兰云随舞聚，桃扇倚歌轻。列侍纷纯绮，杂坐盛簪缨。吹云凤管合，激水翠樽盈。欢洽追南馆，乐阕指西清。
除夕
作者：吴兆骞
朝代：清
体裁：七言律诗

寒灯相对恨如何，揽鬓星星愧渐多。一岁尚怜今夕在，半生空向异方过。哀笳绝障虚传警，浊酒穹庐且放歌。漫道春光明日好，塞天冰雪正嵯峨。
陪张侍郎坦公游西岭
作者：吴兆骞
朝代：清
体裁：古风

碧云日暮春缥缈。林壑峨峨照春好。晴霭遥分雁岭沙，风光欲绿龙山草。草色萋迷四野开。笑携笋屐共登台。烟霁碧潭芳树暖，天清丹嶂夕岚来。夕岚彩翠纷瑶席。岸帻行杯醉佳客。北海何须怨子卿，东山且自陪安石。酒罢还传洗玉觞。犊车归路晚苍苍。欲将折柳羌人笛，吹入春风忆故乡。
陪诸公饮巴大将军宅
作者：吴兆骞
朝代：清
体裁：七言律诗

佳兴南楼月正新，森沈西第夜留宾。围炉捲幔初飞雪，击剑行杯不起尘。四座衣冠谁揖客，一时参佐尽文人。褐衣久已惭珠履，不敢狂歌吐锦茵。
隋炀帝广塞宴
作者：吴兆骞
朝代：清
体裁：五言排律

旌驱玄菟塞，辇下白狼川。鱼云开毳帐，雁碛断胡烟。骨都空候月，金人罢祭天。献寿琉璃酒，承恩玛瑙鞭。还嗤漠武帝，十载事祁连。
集成侍中容若斋赋得柳毅传书图次俞大文韵四首·其一
作者：吴兆骞
朝代：清
体裁：七言绝句

落日金羁上客过，画帘灯火九微多。当筵谁共抽毫素，一幅吴绡梦楚波。
集成侍中容若斋赋得柳毅传书图次俞大文韵四首·其三
作者：吴兆骞
朝代：清
体裁：七言绝句

年年沙朔掩蒿莱，橘社包山梦屡回。今日雨工图上见，却怜侬亦牧羊来。
集成侍中容若斋赋得柳毅传书图次俞大文韵四首·其二
作者：吴兆骞
朝代：清
体裁：七言绝句

鲛馆龙堂素练光，停杯与尔话钱塘。玉颜自昔多憔悴，莫向泾阳怨小郎。
集成侍中容若斋赋得柳毅传书图次俞大文韵四首·其四
作者：吴兆骞
朝代：清
体裁：七言绝句

洞庭云气晓凭凭，写入银屏照锦灯。惆怅红妆千万队，酒阑何处问巴陵。
雨雪
作者：吴兆骞
朝代：清
体裁：五言律诗

际海塞沙平，连峰朔雪惊。三秋龙碛度，万里雁山营。甲冷朝逾响，笳寒夜不鸣。兼裘犹恐薄，愁杀寄衣情。
雨雪曲
作者：吴兆骞
朝代：清
体裁：五言律诗

关山千里云，客子事长征。银碛双雕没，冰河一骑行。云横青海戍，烽掩白登城。辛苦金微外，嫖姚未解兵。
题净公房
作者：吴兆骞
朝代：清
体裁：古风

净公精舍纷萧爽。花石横阶构佳赏。芙蓉曙壑凝早寒，松栝秋岩激清响。寂寂禅扃掩北岑。泠泠疏磬出东林。定知习静长趺坐，何必思归动舄吟。
题穹窿道院
作者：吴兆骞
朝代：清
体裁：七言律诗

山霭微茫掩薜萝，坐来岩阁望嵯峨。清霜碧涧松声静，急雨丹崖鹤唳多。铜阙千年空草木，瑶坛五夜动星河。方平去后仙游少，欲问飙车奈远何。
题茂伦隐居
作者：吴兆骞
朝代：清
体裁：五言律诗

顾欢高卧处，经岁掩柴关。雨色低春树，云阴散晓山。池荒侵草碧，帘捲映花间。薄暮歌声起，应知采药还。
马耳山中同姚琢之作
作者：吴兆骞
朝代：清
体裁：五言律诗

薄暮岩林外，飞花满绿芜。已从青海戍，空对白云孤。身世归鞍马，山河邈酒垆。尚馀临眺兴，未可恸穷途。
高丽营
作者：吴兆骞
朝代：清
体裁：七言律诗

文皇昔日征辽海，此地高丽亦驻兵。想像六军频血战，苍茫异代尚残营。黄云碛断行人少，白骨原空蔓草平。日暮江流风雨外，滔滔东去不胜情。
魏特进收喜雨
作者：吴兆骞
朝代：清
体裁：五言排律

清阴生石础，繁云上夕峰。湘东争起燕，胶西未刻桐。苔滋全汎碧，花润半舒红。风细虬檐静，凉轻翠幕空。滴沼文漪散，沾树远烟重。自解吴王戏，宁劳汉掾功。
鲞鹤
作者：吴兆骞
朝代：清
体裁：七言律诗

玲珑玉骨倚风疏，莫向纶竿怨豫且。散雪岂能侔皎鹤，凌云何意起枯鱼。身馀刀俎腥犹在，宠待轩墀翅自舒。谁道波臣非羽驾，琴高赤鲤亦腾虚。
鸡岭崖与王定之别
作者：吴兆骞
朝代：清
体裁：五言律诗

不尽平芜色，苍茫到海濒。烟生渔舍晚，花发战场春。乱后轻侨客，兵馀重故人。那堪离索恨，回首见行尘。
黑儿逤河眺望
作者：吴兆骞
朝代：清
体裁：五言律诗

长河渺难涉，歇马暂踌躇。地隔三韩外，人看万死馀。沙阴低远幕，草色上征车。窜逐前贤事，飘蓬愧未如。
黑林
作者：吴兆骞
朝代：清
体裁：七言律诗

黑林天险削难平，唐将会传此驻兵。形胜万年雄北极，勋名异代想东征。废营秋郁风云气，大碛宵开创戟声。历历山川攻战地，只今旌甲偃边城。
临洺关感事
作者：吴兆麟
朝代：清

剧盗窥三辅，雄关峙百寻。宵行臣道苦，薄谴主恩深。鸟雀荒原下，莓苔断堞侵。凋伤惜元气，搔首感难禁。
洪忠宣公祠
作者：吴兆麟
朝代：清

十五年为异域行，冷山风雪最凄清。敦槃莫解千秋恨，桃栗空传五国城。世有健儿怜义士，天教瘴海寄余生。山祠未比麒麟阁，不惜丹青绘子卿。
秋日感怀
作者：吴兆麟
朝代：清

长安嘹唳雁飞鸣，杰阁登临四野晴。庾岭南来浮积翠，大江东去作秋声。艰危孰展匡时略，侪辈能成后世名。我欲钧天寻旧梦，苍茫云树隐蓬瀛。征调频烦杼柚空，疮痍调护赖年丰。歌兴瓠子河流阔，浪溢蒲昌海气雄。三辅凉风摧落叶，九重天语问哀鸿。流民安集诚何策，都在宵衣旰食中。怀柔德泽被荒遐，大舸高樯海市哗。蜗角纷争来卧榻，鹃桥列戍动寒笳。重泉未息元衡恨，使者方乘博望槎。回首天涯饶涕泪，木兰秋老暮烟斜。汉家宫殿接蓬莱，别苑芙蓉迤逦开。金阙彩云闻凤吹，玉河晓日饮龙媒。缘边鼙鼓催征檄，珥笔邹枚问上才。何限雄心倚长剑，劫灰飞处有余哀。
秋日感怀·其一
作者：吴兆麟
朝代：清

长安嘹唳雁飞鸣，杰阁登临四野晴。庾岭南来浮积翠，大江东去作秋声。艰危孰展匡时略，侪辈能成后世名。我欲钧天寻旧梦，苍茫云树隐蓬瀛。
秋日感怀·其三
作者：吴兆麟
朝代：清

怀柔德泽被荒遐，大舸高樯海市哗。蜗角纷争来卧榻，鹃桥列戍动寒笳。重泉未息元衡恨，使者方乘博望槎。回首天涯饶涕泪，木兰秋老暮烟斜。
秋日感怀·其二
作者：吴兆麟
朝代：清

征调频烦杼柚空，疮痍调护赖年丰。歌兴瓠子河流阔，浪溢蒲昌海气雄。三辅凉风摧落叶，九重天语问哀鸿。流民安集诚何策，都在宵衣旰食中。
秋日感怀·其四
作者：吴兆麟
朝代：清

汉家宫殿接蓬莱，别苑芙蓉迤逦开。金阙彩云闻凤吹，玉河晓日饮龙媒。缘边鼙鼓催征檄，珥笔邹枚问上才。何限雄心倚长剑，劫灰飞处有余哀。
晴川楼
作者：吴光
朝代：清

万古山楼对黄鹤，一身楚塞吟清秋。羲娥平向窗中过，江汉交回槛外流。深窟鼋鼍时隐见，盘涡鸥鹭静沉浮。祢衡李白今何处，日暮空悲芳草洲。
泊湘口二妃庙是潇湘二水会处
作者：吴光
朝代：清

泛楫楚江曲，辍棹潇湘涯。天水互澄廓，矧逢清秋时。霜明沙渚净，露寒岸草滋。芳蘅被长薄，修篁映素漪。月华临夜空，青山窈多姿。帝子渺何许，㛹娟远水湄。逶靡回翠旌，仿佛骖文狸。苍梧白云去，洞庭丹枫衰。美人期不还，日落愁参差。眷彼湘竹吟，踌躇有馀悲。
游招隐山六洞
作者：吴光
朝代：清

攀陟情忘疲，洞壑洵回邅。朝阳开霏微，夕景映澄鲜。菡萏不可见，白雀徒空传。窈窕北牖室，演漾南华泉。虚窦显向背，隐磴潜亘绵。蔽亏欺日月，藏纳杳云烟。削凿太华小，淡瀩神岛连。偶然二仪创，遂夺万古妍。寓真赏非一，寻异怀屡迁。浩荡观物化，聊谢区中缘。
游虞山韶音洞
作者：吴光
朝代：清

探奇寻古峤，巘窦临清濑。空谷响易奔，万窃感竽籁。苔藓映崩壁，竹柏翳丛荟。冬夏鸣瑟商，昏旦变明霭。眷邈苍梧巡，逶迟翠华迈。骖虬纷？嵼，羽斿森晻蔼。揽袂南熏亭，天风动衣带。月皓清湘流，云空九疑外。抗缅千载前，踌躇发深概。
登昭州城楼即事
作者：吴光
朝代：清

两江穿石壁，叠嶂倚孤城。舟向猿边下，人于鸟上行。岩幽谷雾暝，野旷戍烟平。薄暮楼笳发，栖栖旅客清。
六言
作者：吴克明
朝代：清

半生烟蓑雨笠，燃吸楚竹清湘。踏破渔樵古道，归来鸟噪斜阳。
题渔者图
作者：吴克明
朝代：清

小艇浮沉任去留，长歌短啸自悠悠。芦花月皎湘江晚，杨柳风高渭水秋。钓雪餐霞忘宠辱，蓑衣箬笠笑公侯。垂竿自觉生涯好，灯火宵宵古渡头。
九日登白云山望海
作者：吴兰修
朝代：清

晓来喜听樵夫语，今日重阳不风雨。出门一笑双瞳青，海色山光净如许。我访白云云忽生，石根缕缕炊痕轻。随风荡漾作波势，似闻万壑流云声。此时海上云亦起，曼衍鱼龙幻无比。吹上螺青不可攀，蓬莱缥缈秋烟里。须臾山海两不分，千里万里同一云。空际有人吹玉笛，骖鸾仿佛云中君。大风西来卷如席，六合苍茫去无迹。倒挽南溟洗碧空，海山寸寸皆秋色。从来过眼如云烟，秦灰汉劫知何年。负郭耕云自怡悦，岂必鸡犬皆成仙。况今中外无戎马，醉后茱萸不须把。四海农夫但望秋，云兮为霖雨天下。
九曜石
作者：吴兰修
朝代：清

九星坠地化为石，一夜洞庭湖水赤。不胫而走来炎洲，竭尽重趼万民力。子成西角潴为湖，水晶宫殿开仙都。啼鸟丁当春树绿，九华缩入壶公壶。天然九朵芙蓉瘦，时有仙云出石窦。方丈蓬莱在眼前，九转丹成君曼寿。南宫夜燕开金尊，火急军书不敢开。井旁大石忽惊起，众星北走归中原。刘郎一去湖萧瑟，丹炉药鼎真何益。石头寸寸苔花斑，尽是黎民泪痕碧。可怜九点沈荒烟，旧时海水今桑田。何似城西五羊石，摩挲遗泽三千年。
卜算子
作者：吴兰修
朝代：清

绿剪一窗烟，夜漏如何许。碧月蒙蒙不到门，竹露听如雨。独自出篱根，树影拖鞋去。一点萤灯隔水青，蛩作秋僧语。
卜算子·绿翦一窗烟
作者：吴兰修
朝代：清

绿翦一窗烟，夜漏如何许。
碧月蒙蒙不到门，竹露听如雨。
独自出篱根，树影拖鞋去。
一点萤灯隔水青，蛩作秋僧语。
山庄即事
作者：吴兰修
朝代：清

白云深处古田家，谷雨新晴课种麻。我亦芒鞋间不得，满山开遍碧桐花。
春日
作者：吴兰修
朝代：清

山村一夜雨，晓来春草生。看水出田原，触物皆移情。东风吹桑林，午鸠杂乱鸣。偶逢邻叟至，依依话春耕。锄耰恐后时，黾勉各有营。我亦守先畴，努力俟秋成。
药洲
作者：吴兰修
朝代：清

霸王忽欲求长生，磊石湖上为蓬瀛。尽种琼芝与瑶草，氤氲花药春冥冥。珠阑四面香为幄，炉火自青湖水绿。昼长时唤美人来，曼声细度游仙曲。胡子衣轻爱六铢，紫霞冉冉吹罗襦。却将尘事劳仙姥，从此官家称大夫。阿谁膝上能多记，特敕琼仙领外事。六宫内使皆天人，免死还闻拜恩赐。忽报西头起阵云，干城全倚郭监军。可怜烽火连宫禁，犹自梅檀吁鬼神。浮家几日劳装束，说与仙人应痛哭。刘郎下马作降王，乐范乘舟学徐福。
赠桂文灿父联
作者：吴兰修
朝代：清
体裁：联

旧侣同庚，我淡如鸥君似鹤；而翁有子，大才犹虎小为熊。
过文石山房有感牧园先生
作者：吴兰庭
朝代：清

安昌弦管最风流，池馆荒凉几度秋。岂有虎贲怜北海，空余马策恸西州。他年国士谁青眼，此日书生已白头。瓠落自惭知遇厚，一尊重与酹松楸。
雀鼠谷
作者：吴兰庭
朝代：清

土炕冷无烟，夜分气凄恻。启户整行装，一庭霜月白。跨马行数里，依稀见曙色。迤逦冠雀津，夹立积铁壁。汾流出中间，束缚益荡激。阁道亘崖半，偪仄瞰不测。前驱振金铃，后骑蹑其迹。登降递隐见，不离一水侧。我生阅奇险，剑栈曾未识。心揣将无同，顾步丧精魄。造物何恢恢，设此观人力。古来几雄才，长驱遂奋戟。废兴迭相倚，所恃非阻厄。行客独踌躇，蹙蹙安所迫。
韩信岭
作者：吴兰庭
朝代：清

一径走峻阪，崖壁若环卫。行行渐幽黯，如入永巷内。日御历线天，见午不见未。乱山鲜木石，蠢蠢惟积块。堆阜忽俯瞰，突兀压我背。脉疏质已离，砉然恐其坠。势险比岩墙，疾驱思纵辔。却怪绕马首，抗行断复缀。保无或偶然，适与祸机会。颇闻汉韩侯，奋迹致高位。一蹶中危法，乃为儿女卖。讵伊非英豪，良由昧进退。即今吊荒冢，行客发深慨。懔懔抱微躯，羁孤弥自贵。
凤凰台上忆吹箫·秋夕
作者：吴兰畹
朝代：清

凉魄孤悬，暗虫低诉，纱笼篆缕空凝。正鹤寥琴寂，絮语馀温。又是商飙做冷。声声雁，凄断湘滨。阑干倚，新愁旧梦，付与诗魂。青青。镜中鬓影，瘦损一丝丝，晕上秋痕。只药炉茶鼎，静伴寒灯。多少腻红剩绿，恁耐得、风雨朝昏。晶帘悄，微吟浅醉，莫道酸辛。
即事
作者：吴兰畹
朝代：清

魏绛和戎策，时危未可论。风翻西苑火，尘起禁林昏。北极星辰远，南天盗寇尊。安危仗长策，何日转乾坤。
壶中天慢·送春
作者：吴兰畹
朝代：清

深深庭院，正绿肥红瘦，几番梅雨。九十韶光都过了，引起离思千缕。燕语添愁，莺声做暖，无计留春住。依稀梦醒，谁将心事低诉。回首芳草天涯，王孙去也，消息知何处。难道东风真有脚，踏碎落红无数。豆蔻歌残，蔷薇香冷，寂寞扃朱户。匆匆一别，添人多少情绪。
家书忽至眷属以中途梗塞暂居越城次夫子韵
作者：吴兰畹
朝代：清

惆怅莺花梦里过，沧桑不改旧山河。乾坤满眼风涛阔，湖海惊心浪迹多。千里白云凄远目，九秋零露冷烟波。凄凉故国凭谁问，一样愁思寄咏歌。
宿乐乡关
作者：吴兰畹
朝代：清

廿载萍蓬迹，劳劳续书征。乾坤犹浩劫，花木冷春城。风劲波涛怒，村荒禾黍平。残山馀落日，归鸟觅林鸣。
宿乐乡关
作者：吴兰畹
朝代：清
体裁：五言律诗

廿载萍蓬迹，劳劳续昼征。乾坤犹浩劫，花木冷春城。风劲波涛怒，村荒禾黍平。残山馀落日，归鸟觅林鸣。
寒寺
作者：吴兰畹
朝代：清

萧疏枫叶护云林，萝壁荒凉朔气侵。几杵霜钟惊客梦，一龛镫火照禅心。西风鹤唳空坛冷，残月乌啼曲径深。雪满山中无蜡屐，掩关寂寂夕阳沈。
杂咏
作者：吴兰畹
朝代：清

俯首一长叹，仰首悟太清。万物各有司，今古徒纷争。严霜摧百草，松柏郁空青。阴阳倏变化，风雨励晦明。馥馥幽兰姿，寒谷隐其馨。蔼蔼君子堂，萧艾莫纵横。岂无媚世容，所宝在荣名。揽衣涉太行，搔首穷八荒。上有青青冥，下有垒垒冈。鸱鸮啼我前，虎豹嗔我旁。回风振山谷，徬徨摧中肠。欲举苦无翼，神魂驰远方。浩歌复长啸，哀衷鉴彼苍。万古同一辙，何为自悲伤。寒衾不能寐，静夜援鸣琴。孤月皎中天，清风激素襟。玄鹤舞瑶阶，丹凤和遥岑。幽兰与白雪，泠泠太古音。歌苦调自高，识者赏其忱。伯牙遇子期，千载契同心。茫茫此天地，旷世独悲吟。人生若轻尘，为乐苦不早。荣辱同一瞬，劳心徒懆懆。既无子晋术，又乏忘忧草。良辰岂云再，愁思令速老。志士宝其名，庸人工其巧。试问萧艾姿，安知松筠抱。
杂咏·其一
作者：吴兰畹
朝代：清

俯首一长叹，仰首悟太清。万物各有司，今古徒纷争。严霜摧百草，松柏郁空青。阴阳倏变化，风雨励晦明。馥馥幽兰姿，寒谷隐其馨。蔼蔼君子堂，萧艾莫纵横。岂无媚世容，所宝在荣名。
杂咏·其三
作者：吴兰畹
朝代：清

寒衾不能寐，静夜援鸣琴。孤月皎中天，清风激素襟。玄鹤舞瑶阶，丹凤和遥岑。幽兰与白雪，泠泠太古音。歌苦调自高，识者赏其忱。伯牙遇子期，千载契同心。茫茫此天地，旷世独悲吟。
杂咏·其二
作者：吴兰畹
朝代：清

揽衣涉太行，搔首穷八荒。上有青青冥，下有垒垒冈。鸱鸮啼我前，虎豹嗔我旁。回风振山谷，徬徨摧中肠。欲举苦无翼，神魂驰远方。浩歌复长啸，哀衷鉴彼苍。万古同一辙，何为自悲伤。
杂咏·其四
作者：吴兰畹
朝代：清

人生若轻尘，为乐苦不早。荣辱同一瞬，劳心徒懆懆。既无子晋术，又乏忘忧草。良辰岂云再，愁思令速老。志士宝其名，庸人工其巧。试问萧艾姿，安知松筠抱。
永夜
作者：吴兰畹
朝代：清

永夜不成眠，徘徊绕兰室。为欢未多时，郁郁忆畴昔。征雁带离声，居人心断绝。去日霜雪寒，今时杨柳碧。关山隔言笑，魂梦徒飞越。寸衷苦难达，相思两无极。皎月鉴薄帷，青镫照幽咽。六翮振何时，恒怅此遥夕。
清明
作者：吴兰畹
朝代：清

弹指光阴百六时，故乡景物转凄其。碧桃影里停游骑，红杏村中认酒旗。细雨楼台飞燕子，春风帘幕啭莺儿。不知此日关门柳，羌笛声中馀几枝。
游玉泉山寺和夫子作
作者：吴兰畹
朝代：清

玉阳多胜事，鹫岭快登临。塔耸风烟古，山空花木深。飞泉悬峭壁，清磬答遥岑。智者安禅处，莲开月满林。万籁肃群虑，苍凉梵宇开。高歌动日月，虚壑隐风雷。断碣空陈迹，妆楼胜劫灰。灵岩秋寂寂，遗恨没蒿莱。搔首涉峰顶，江山一碧浮。凄凉今夜月，萧瑟故园秋。鹤唳惊残梦，猿啼起暮愁。丹砂如可觅，还伴葛仙游。
游玉泉山寺和夫子作·其一
作者：吴兰畹
朝代：清

玉阳多胜事，鹫岭快登临。塔耸风烟古，山空花木深。飞泉悬峭壁，清磬答遥岑。智者安禅处，莲开月满林。
游玉泉山寺和夫子作·其三
作者：吴兰畹
朝代：清

搔首涉峰顶，江山一碧浮。凄凉今夜月，萧瑟故园秋。鹤唳惊残梦，猿啼起暮愁。丹砂如可觅，还伴葛仙游。
游玉泉山寺和夫子作·其二
作者：吴兰畹
朝代：清

万籁肃群虑，苍凉梵宇开。高歌动日月，虚壑隐风雷。断碣空陈迹，妆楼胜劫灰。灵岩秋寂寂，遗恨没蒿莱。
秋声
作者：吴兰畹
朝代：清

冷雨敲窗清梦湿，洞庭木落怒涛生。疏砧静捣天边月，羌笛愁听塞外声。汉上风云寒彭角，江间波浪走蛟鲸。何须更作悲秋客，四壁虫声已不平。
菩萨蛮
作者：吴兰畹
朝代：清

丁香双绾同心缕。绿窗燕子呢喃语。萱草满庭芳。难将忧暂忘。绣帘垂永昼。篆缕销金兽。残梦记难真。匆匆日又曛。
菩萨蛮
作者：吴兰畹
朝代：清

杜鹃啼遍枝头血。伊人惆怅关山别。不信见时难。深宵灯影寒。欲归归不得。耿耿还相忆。相忆转相怜。离愁年复年。
贺新郎
作者：吴兰畹
朝代：清

已是伤离别。更那堪、风风雨雨，助人凄切。宝鼎香寒银烛暗，远梦迷离难觅。听破晓、流莺声滑，似说金门人待漏，负香衾、一样工愁绝。身千里，寸心折。天涯驿使迟消息。倚栏杆、腰肢盈握，祗应自惜。三五良宵团圞影，相对可怜遥夕。算只有、啼痕凝碧。目极苍茫云树外，料鞭丝、空袅斜阳陌。魂消处，共谁说。
贺新郎
作者：吴兰畹
朝代：清
体裁：词

已是伤离别。更那堪、风风雨雨，助人凄切。宝鼎香寒银烛暗，远梦迷离难觅。听破晓、流莺声滑，似说金门人待漏，负香衾、一样工愁绝。身千里，寸心折。天涯驿使迟消息。倚阑干、腰肢盈握，只应自惜。三五良宵团栾影，相对可怜遥夕。算只有、啼痕凝碧。目极苍茫云树外，料鞭丝、空袅斜阳陌。魂销处，共谁说。
送别
作者：吴兰畹
朝代：清

去去不可留，清泪沾胸臆。今夕斗酒欢，明日分南北。君行日以远，我心日以恻。岂独离别伤，转念孤征寂。举目童仆亲，搔首骨肉隔。野店孤镫青，轮蹄晓霜白。念此迫中肠，尽夜难安席。愿言加餐饭，善保躯金石。
遣怀
作者：吴兰畹
朝代：清

飘泊忽千里，浮踪鄂渚边。角声寒落月，江气接荒烟。鬼哭无新旧，烽飞历岁年。承平应有日，泪眼向秋天。
长亭怨慢·柳线
作者：吴兰畹
朝代：清

是一段、天涯愁绪。绿遍东风，未飘香絮。倩影毵毵，陌头摇碎几丝雨。送人多矣，休软逐、红尘舞。愿绾住春光，奈惹得、花飞无主。莫误。怕柔痕剪断，错认玉关歧路。高楼日暮。算蓉镜、翠眉生妒。忍看那、尽意缠绵，把无数、闲愁牵住。听几处、笛声如怨，寸肠千缕。
雨夜不寐
作者：吴兰畹
朝代：清

风雨悲摇落，潇潇警客眠。愁心千里碎，孤梦五更悬。独醒知何恨，馀哀转自怜。纵横镫下泪，流不到重泉。幽梦太无凭，伤心独拊膺。沈阴压树黑，残烬背镫凝。地下魂应老，人间恨未胜。空馀遗象在，色笑痛难承。
雨夜不寐·其一
作者：吴兰畹
朝代：清

风雨悲摇落，潇潇警客眠。愁心千里碎，孤梦五更悬。独醒知何恨，馀哀转自怜。纵横镫下泪，流不到重泉。
雨夜不寐·其二
作者：吴兰畹
朝代：清

幽梦太无凭，伤心独拊膺。沈阴压树黑，残烬背镫凝。地下魂应老，人间恨未胜。空馀遗象在，色笑痛难承。
临沂道上
作者：吴兴炎
朝代：清

潦倒十年事，风尘一剑孤。败坟盘怒隼，荒堡叫饥鼯。寒雨连宵滞，秋花满道芜。飞扬无限意，半辱在泥涂。
和友人韵
作者：吴兴祚
朝代：清

荒城落日空千堞，堞外秋飞燕影双。几片残霞归暮岭，无边黄叶下寒江。昔年说剑曾无敌，此夜论文未肯降。兴尽顿忘更漏永，风吹凉月照银釭。
江上有感
作者：吴兴祚
朝代：清

雨洒江村暮，寒烟下钓矶。饥鸢掠水去，老牸负云归。猺獠仍顽梗，风谣各是非。慨然行古道，任与世情违。
海口八字山炮台
作者：吴兴祚
朝代：清

并马登临际，重云黯未开。班师存旧垒，遗策问荒台。蜃气因风散，涛声挟雨来。筹边劳指顾，端藉出群才。
电白县观海
作者：吴兴祚
朝代：清

扬帆同纵辔，咫尺辨沧溟。沙向日边暖，春从岛外青。鲸鲵今不见，楼橹昔曾经。海若知王化，年年效百灵。
舟次浔州
作者：吴兴祚
朝代：清

行尽粤东路，粤西又一天。是山皆瘴气，无树不蛮烟。幻语闻獠洞，歌声出蜑船。遐荒风景异，化俗愧前贤。
重台
作者：吴兴祚
朝代：清

携将清兴陟重台，白社何缘共举杯。殿角微风驱暑去，峰头斜日剖云来。数株宝树迎人立，几片昙花向佛开。倚遍石阑寻妙句，钟声已过碧山隈。
滇行纪程集二十首 其一 分州
作者：吴其浚
朝代：清
体裁：七言绝句

楚黔疆界苦分明，一样西风落木声。鼎澧竹枝欲再唱，背人滩水去无情。
滇行纪程集二十首 其七 中河山
作者：吴其浚
朝代：清
体裁：七言绝句

已入黔西百里遥，中河犹刻楚江桥。偏沅久撤节楼锁，击鼓椎牛更寂寥。
滇行纪程集二十首 其三 玉屏县
作者：吴其浚
朝代：清
体裁：七言绝句

城外郎当驿传马，滩前簸荡茅棚舟。捣衣挑菜河滨女，不看行人看水流。
滇行纪程集二十首 其九 镇远府名宦祠
作者：吴其浚
朝代：清
体裁：七言绝句

辛勤太守召机人，分茧称丝欲救贫。羃树浮波霜落尽，满山橡栗作柴薪。
滇行纪程集二十首 其二 两汊
作者：吴其浚
朝代：清
体裁：七言绝句

出洞水帘舂白石，侵云樵路掘交藤。岩寮一浴丹砂水，服食神仙得未曾。
滇行纪程集二十首 其二十 龙里县
作者：吴其浚
朝代：清
体裁：七言绝句

拄杖擿途腰裹糇，背笼从古说南州。儿童襁负儿童惯，一笑何如牛戴牛。
滇行纪程集二十首 其五 青溪县
作者：吴其浚
朝代：清
体裁：七言绝句

谁遣龙车到此间？城根清浪石斑斑。徭童越岭归何处，朝暮还看架阁山。
滇行纪程集二十首 其八 镇远县
作者：吴其浚
朝代：清
体裁：七言绝句

砌成磴道通蛮象，椓竟牂柯驻使槎。文德关前回马立，仍依北斗望京华。
滇行纪程集二十首 其六 梅花哨
作者：吴其浚
朝代：清
体裁：七言绝句

水枕低昂船上迟，沙暄镇似早春时。披图指点梅花哨，驿使无因赠一枝。
滇行纪程集二十首 其十 施秉县
作者：吴其浚
朝代：清
体裁：七言绝句

瓮篷滩险几回通，野艇沿溪入断虹。日落花苗归洞口，一肩萝卜一肩菘。
滇行纪程集二十首 其十一 省耕亭
作者：吴其浚
朝代：清
体裁：七言绝句

石田荦确牛蹄裂，君欲省耕何处耕？试觅樵童柯烂未，山山方罫野棋枰。
滇行纪程集二十首 其十七 杨老驿
作者：吴其浚
朝代：清
体裁：七言绝句

锡铜负戴走侁侁，驿路羊肠剧苦辛。坠马石前频怅望，转移犹幸列闲民。
滇行纪程集二十首 其十三 黄平州
作者：吴其浚
朝代：清
体裁：七言绝句

梅花岭下驻行旌，岂有宜娘尚阻兵？为笑太翁山耸处，儿孙罗列气难平。
滇行纪程集二十首 其十九 贵定县
作者：吴其浚
朝代：清
体裁：七言绝句

牟珠洞外雨廉纤，岚气成冰上雪髯。跋马瓮城桥上过，须知旧驿是新添。
滇行纪程集二十首 其十二 飞云洞
作者：吴其浚
朝代：清
体裁：七言绝句

黔中胜境旧传闻，况有老僧作马军。偶向钧天陪帝醉，竟从洞外蹑登云。
滇行纪程集二十首 其十五 重安江
作者：吴其浚
朝代：清
体裁：七言绝句

阓中一绠锁澄潭，处处方池正刈蓝。何地风波行不得，难教野艇下湘南。
滇行纪程集二十首 其十八 酉阳驿
作者：吴其浚
朝代：清
体裁：七言绝句

舍月服刀旧朗州，白泥沦陷已千秋。一从改道酉阳驿，谁见凰山百鸟啾。
滇行纪程集二十首 其十六 清平县
作者：吴其浚
朝代：清
体裁：七言绝句

都云内附记何年，舟楫今通凯里铅。一树迎春曾作伴，洛登山下挹飞泉。
滇行纪程集二十首 其十四 黄缑塘
作者：吴其浚
朝代：清
体裁：七言绝句

山头红日冷如霜，山下白云涌似江。老鹤未归鸦不到，灵根可有犬声庬。
滇行纪程集二十首 其四 响水坪
作者：吴其浚
朝代：清
体裁：七言绝句

望衡道是随湘转，过晃谁知转更长。蓦地石钟声到耳，嵚崎颠煞米襄阳。
宝应道中
作者：吴养原
朝代：清

篷底推窗透夕晖，春寒草色滞芳菲。远疑翔鹭孤帆饱，浓爱堆鸦老树肥。驿路摧残知贼退，湖波吞吐觉堤危。频年泽国悲鸿雁，上策治河自古稀。
鄚州扁鹊故里
作者：吴养原
朝代：清

奇缘水饮上池深，肺腑无劳按脉寻。垣一方人能洞见，不曾窥得李醯心。
余杭凌将军庙
作者：吴农祥
朝代：清

勇决凌公绩，开疆功自多。三分扶社稷，百战定山河。故国遗桑梓，残民护薜萝。乌林转斗处，每夜按雕戈。讨逆余威在，英雄更几人。爱才知国士，蒙难属君臣。小市开红药，深溪转绿蘋。此乡秋赛罢，钟鼓岁时新。
余杭凌将军庙·其一
作者：吴农祥
朝代：清

勇决凌公绩，开疆功自多。三分扶社稷，百战定山河。故国遗桑梓，残民护薜萝。乌林转斗处，每夜按雕戈。
余杭凌将军庙·其二
作者：吴农祥
朝代：清

讨逆余威在，英雄更几人。爱才知国士，蒙难属君臣。小市开红药，深溪转绿蘋。此乡秋赛罢，钟鼓岁时新。
同林鸿过深柳堂
作者：吴农祥
朝代：清

肺病多年戴鹖冠，霜藤风竹倚门看。老增气岸逢迎少，贫减风流任侠难。越酒试蒸鱼尾活，蜀姜聊解蟹螯寒。君家遥隔吾庐阔，肯慰行藏问钓竿。二十年前敌五侯，布衣落落重交游。珠林挟弹惊飞鸟，金谷争门驾快牛。爱客祇知兄弟好，推贤宁为子孙谋。平生京国多同学，数向君前泪暗流。
同林鸿过深柳堂·其一
作者：吴农祥
朝代：清

肺病多年戴鹖冠，霜藤风竹倚门看。老增气岸逢迎少，贫减风流任侠难。越酒试蒸鱼尾活，蜀姜聊解蟹螯寒。君家遥隔吾庐阔，肯慰行藏问钓竿。
同林鸿过深柳堂·其二
作者：吴农祥
朝代：清

二十年前敌五侯，布衣落落重交游。珠林挟弹惊飞鸟，金谷争门驾快牛。爱客祇知兄弟好，推贤宁为子孙谋。平生京国多同学，数向君前泪暗流。
皇妃墓
作者：吴农祥
朝代：清

毗卢阁下皇妃墓，三尺蓬蒿掩石扉。白昼珠襦秋尽发，黄沙环佩月中归。松间黠鼠栖行幄，竹下流萤照舞衣。古寺更闻仙梵隐，澄潭荒草又斜晖。
看云歌
作者：吴凤藻
朝代：清

小楼四面春山多，弄晴风月何婆娑。登楼望远兴无极，白云忽起青山阿。初如轻丝忽如缕，或如匹练或湿褚。已看苍翠失前峰，旋见冥濛沈远渚。楼前古木参差平，鹧鸪啼彻烟冥冥。碧桃树上莺欲语，水晶帘外花微馨。莺语花馨正未已，山中微觉轻风起。濛濛云气忽吹开，朝阳依旧横山紫。君不见千秋万岁一沧桑，人事升沈亦如此。
寿王一如先生七十，即次其自寿诗韵
作者：吴凤韶
朝代：清

虚白追陪历四春，知君学海又经神。拱年月课踪非旧，八战秋闱迹尚新。煮茗必兼苏陆味，薰香如晤马班身。欣瞻琼宴华堂启，兰桂盈阶喜气伸。
挽张百熙联
作者：吴剑丰
朝代：清
体裁：联

洒涕问苍生，内患外忧，诸君子救时何策，恸新旧意气难平，改政方殷公独去；同声哭大老，爱才惜士，一个臣操术无他，合朝野讴思不绝，见贤未遂我来迟。
乡兵行
作者：吴升
朝代：清

焚尔谷，毁尔屋。杀人如麻不敢哭，忍泪含饥草间伏。尔勿伏，贼人索尔剜尔目。尔勿走，贼人追尔刖尔足。尔有丁男尔御侮，十人可什五人伍。沿山树栅路置弩。守则鸣钲战则鼓。官兵十万动地来，犄之角之惟汝才。入贼阵取贼将首，驰归报捷旗门开。大府论功上封事，驻马田间问名字，千夫百夫尔长之。昨日村农今武吏，长揖县官投一刺。
土兵行
作者：吴升
朝代：清

徙都耶，笮都耶，曲鸟鸟之夷奴耶。五十五州，亦土亦流。罚不应役，牛五十头。头人舍人不识字，蛮语啁啾问通事。花裙小队跳跃来，酒市关门妇女避。鼓声三通角三叠，今日将军亲简阅。杀马椎牛大飨卒，蛮刀割啖口带血。挟尔哈靶，砺尔及密，灭贼归巢未六月。
夜泊石潭
作者：吴升
朝代：清

秋水生前夕，高滩涌大溪。惊风吹浪急，斜月向人低。夜客沙中语，荒鸡树杪啼。柁楼眠未稳，欲梦已凄迷。
宣府
作者：吴升
朝代：清

宣府城高压暮鸦，云州西望控龟沙。秋光雨淡关门柳，晓帐风传塞上笳。村堡负山皆铁瓮，健儿飞弩胜铜牙。不须更设乌桓府，中外于今是一家。幽燕重镇奠雄图，隍堑重重拥大都。洋水东流趋涿鹿，宝峰南峙扼飞狐。弧旌在韣星常卷，帟幕来巢鸟自呼。无限碧云西海阔，李陵台畔月轮孤。夜刁无警野烟和，漠北尘氛颂止戈。箭岭晴云横素练，玉关寒雨簇青螺。时平不用防秋急，岩冷真宜结夏过。耕柞安氓烽燧息，隔垣闲听牧人歌。
宣府·其一
作者：吴升
朝代：清

宣府城高压暮鸦，云州西望控龟沙。秋光雨淡关门柳，晓帐风传塞上笳。村堡负山皆铁瓮，健儿飞弩胜铜牙。不须更设乌桓府，中外于今是一家。
宣府·其三
作者：吴升
朝代：清

夜刁无警野烟和，漠北尘氛颂止戈。箭岭晴云横素练，玉关寒雨簇青螺。时平不用防秋急，岩冷真宜结夏过。耕柞安氓烽燧息，隔垣闲听牧人歌。
宣府·其二
作者：吴升
朝代：清

幽燕重镇奠雄图，隍堑重重拥大都。洋水东流趋涿鹿，宝峰南峙扼飞狐。弧旌在韣星常卷，帟幕来巢鸟自呼。无限碧云西海阔，李陵台畔月轮孤。
新兵行
作者：吴升
朝代：清

行粮全，坐粮半，给米论石钱论贯。东邻健儿力如虎，西家壮男能伏弩，投名入籍报官府。领军马上持檄来，辕门逢逢朝打鼓。今日下教场，明日催束装。鍪兜有缨甲有裳，箭羽白雪刀白霜。饮徒博徒旧相识，送尔黑水之河旁，此去杀贼先擒王。
灌口观渔
作者：吴升
朝代：清

西来之水如建瓴，渔者陆处烟中汀。竹柎泛泛代舴艋，蹋浪稳如平地行。不营万匠篊，不结百囊罟。渔竿藋藋荷乌鬼，长喙碧睛水中虎。冬晴滩落渔唯唯，吉日维何壬与癸。为鹅为鹳俨成行，水面合围森壁垒。一声叱咤风怒号，翻身陡落随奔涛。乌衣队队霎时没，但闻水底逃鳞拨剌而惊跳。须臾鼓翼冲波起，衔出银鳞半窥尾。大鱼跋扈不受擒，拍拍飞来争角犄。鱼笼已满鸬鹚归，驱之不下亦不飞。渔翁爱鱼亦惜鸟，大鱼入市小鱼疗尔饥。吁嗟此鸟能知止，得少不忧多不喜。饱食居然无怍容，闲闲晒翅斜阳里。
老兵行
作者：吴升
朝代：清

公徒三万来骎骎，壮夫力士纷如云。国中七尺野六尺，安有羸老堪从军。老兵老兵尔何苦，曷田尔田宅尔土。岂无若子若弟堪荷戈，白头犹复称官府。老兵闻言笑不止，不失声哭反狂喜。自言弱冠充余丁，得补名粮周一纪。转战从征三十年，半生眠食枪烟里。迢迢卫藏指西招，雪山埋人锄不起。大雕侧翅来啄眼，飞马奔回二万里。将军厚我老犹健，能挽强弓能啖饭。解衣遍视无寸瘢，矢石不侵真铁汉。前年平廊番，三载征苗疆。冬冬战鼓响三峡，半夜下令催军粮。帅旗匆匆渡江水，行营直到家门旁。家门咫尺归不得，纵使归来人不识。昔年火伴尽高官，化作烟云才瞬息。不如老兵长不死，百战身经等闲耳。醉卧沙场亦足豪，闲将一剑磨秋水。
两浙盐经历署联
作者：吴华
朝代：清
体裁：联

正策愧无能，试观两浙殷繁，喜有名区藏我拙；编篱聊复尔，博得一官闲冷，何妨静处看人忙。
吊孙太初处士墓
作者：吴历
朝代：清

行到归云高隐地，孤猿野鹤尚哀鸣。晴溪绿满侵难尽，秋叶红稀踏未平。垄上只今惟虎迹，堂前何处有瓢声。持竿白首烟波里，寂寞无人问姓名。
秋日同许青屿侍郎过尧峰
作者：吴历
朝代：清

尧峰钟磬里，一径入云林。黄叶诗人兴，空山老衲心。茶桑秋坞静，鸳鹭水天阴。谢屐都忘险，烟霞此地深。
青山读骚图
作者：吴历
朝代：清
体裁：七言绝句

夜雨新凉水半篙，小舡安稳载松醪。高人与世无还往，醉向青山读楚骚。
青山读骚图
作者：吴历
朝代：清

夜雨新凉水半篙，小船安稳载松醪。高人与世无还往，醉向青山读楚骚。
题画
作者：吴历
朝代：清

陌头柳色暗毵毵，欲写离情忍泪缄。春雁可怜齐向北，那堪游子在江南。雨歇遥天水气腥，树连僧屋雁连汀。松风谡谡行人少，云白山青冷画屏。春风阡陌草初平，远岫烟浮细雨晴。白屋门前乌桕树，夕阳高下鹧鸪声。梦回西望碧山微，一水斜阳鸟不飞。欲采青黄莲子叶，寄君先制卧云衣。绿摆杨枝生白烟，茅堂深掩半溪边。二年踏雪燕台畔，辜负梅花月影眠。杨白花飞楚水东，竹林西转竹桥通。扁舟载酒冲烟去，一路潇湘泼墨中。谷口闲闲云气收，松杉高下自成丘。草堂且喜终南外，束帛无劳任白头。萧疏竹木倚江滨，石脚披莎拂浪新。一带远山衔落日，草亭秋影澹无人。
题画·其一
作者：吴历
朝代：清

陌头柳色暗毵毵，欲写离情忍泪缄。春雁可怜齐向北，那堪游子在江南。
题画·其七
作者：吴历
朝代：清

谷口闲闲云气收，松杉高下自成丘。草堂且喜终南外，束帛无劳任白头。
题画·其三
作者：吴历
朝代：清

春风阡陌草初平，远岫烟浮细雨晴。白屋门前乌桕树，夕阳高下鹧鸪声。
题画·其二
作者：吴历
朝代：清

雨歇遥天水气腥，树连僧屋雁连汀。松风谡谡行人少，云白山青冷画屏。
题画·其五
作者：吴历
朝代：清

绿摆杨枝生白烟，茅堂深掩半溪边。二年踏雪燕台畔，辜负梅花月影眠。
题画·其八
作者：吴历
朝代：清

萧疏竹木倚江滨，石脚披莎拂浪新。一带远山衔落日，草亭秋影澹无人。
题画·其六
作者：吴历
朝代：清

杨白花飞楚水东，竹林西转竹桥通。扁舟载酒冲烟去，一路潇湘泼墨中。
题画·其四
作者：吴历
朝代：清

梦回西望碧山微，一水斜阳鸟不飞。欲采青黄莲子叶，寄君先制卧云衣。
题黄子久虞山小筑
作者：吴历
朝代：清

痴黄小筑傍溪湾，松径萧萧木叶斑。秋静绝无游屐到，一峰苍翠板桥间。
书况
作者：吴厚培
朝代：清

藜羹餐罢晚堂凉，不拟春蚕作茧忙。地有琴书尽邹鲁，门无租隶即羲皇。青山绿水生涯足，布被陶檠岁月长。闻说吴阊风景好，等閒收拾小奚囊。
城南杂忆
作者：吴参公
朝代：清
体裁：七言绝句

谁道风尘漫忆家，青门无复故侯瓜。相期归蜡登山屐，谷雨初晴一焙茶。
明姜给谏宣州老兵砚为阳湖左祉文孝廉题
作者：吴受福
朝代：清

昔也居谏官，起草曾侍惠文冠。今也为戍卒，枕戈待焚君苗笔。不以瞩蛟龙，不以锄榛莽。毡裘毳幕溷厮养，此石遭际抑何枉。遐想当年党祸侵，乌台风骨争森森。役车苍皇犹未赴，神州胡乃先陆沈。吁嗟乎！石齐断碑谁所守，邝生天风汝其友。一抔荒土敬亭右，砚兮终古与之长不朽。
胡匊邻晚翠亭图
作者：吴受福
朝代：清

林木似名节，斯言契道真。清芬觇厚泽，小筑绝嚣尘。杨子草玄处，吾丘学古伦。杜门忘世味，珍此岁寒身。
酬刘语石明经
作者：吴受福
朝代：清
体裁：古风

我厌四民穷，天荒地亦老。沟壑未填委，乾坤倏颠倒。世变何仓皇，氓蚩迷昏晓。窃慕邵平瓜，不求安期枣。班荆逢故交，袖诗惠我稿。相见如■�，岂复矜词藻。春波起歌声，高情抗云表。任运劝委心，静观袪烦恼。明哲古训导，桑榆蕲共保。
酬刘语石明经
作者：吴受福
朝代：清

我厌四民穷，天荒地亦老。沟壑未填委，乾坤倏颠倒。世变何仓皇，氓蚩迷昏晓。窃慕邵平瓜，不求安期枣。班荆逢故交，袖诗惠我稿。相见如𩕚？，岂复矜词藻。春波起歌声，高情抗云表。任运劝委心，静观袪烦恼。明哲古训导，桑榆蕲共保。
胡明宫词
作者：吴受竹
朝代：清

琼楼十二浸凉波，枕上秋风敛翠蛾。隔院忽闻天乐近，玉箫吹处月明多。云鬟不整玉容愁，再拜重华却蹇修。销尽蛾眉无限妒，世间复有女巢由。云在瑶阶月在池，藕花香里写乌丝。深宫只奏南薰曲，不似骊山避暑时。水晶帘卷月黄昏，蟋蟀秋声彻禁垣。斗罢每邀天一笑，朝来分赐小雕盆。西风瘦影锢长门，一片寒砧欲断魂。闻道贵人曾赐死，始知憔悴是君恩。朔风猎猎响寒空，衰草黄云入梦中。料得君王眠毳帐，系腰犹忆玉玲珑。幸车深夜出重门，怊怅微吟达至尊。三十六宫寒月白，一篇《红药》独承恩。深闭尧门独影哀，玉阶春尽长青苔。无情鹦鹉双栖处，天语香浮潋滟杯。重重鱼钥锁黄昏，旧枕珊瑚总泪痕。寄语江南红粉女，莫将玉貌丐君恩。碧槛红栏十二重，罗衣绣带尽当风。由来天上无人地，何事堤防问守宫。
胡明宫词·其一
作者：吴受竹
朝代：清

琼楼十二浸凉波，枕上秋风敛翠蛾。隔院忽闻天乐近，玉箫吹处月明多。
胡明宫词·其七
作者：吴受竹
朝代：清

幸车深夜出重门，怊怅微吟达至尊。三十六宫寒月白，一篇《红药》独承恩。
胡明宫词·其三
作者：吴受竹
朝代：清

云在瑶阶月在池，藕花香里写乌丝。深宫只奏南薰曲，不似骊山避暑时。
胡明宫词·其九
作者：吴受竹
朝代：清

重重鱼钥锁黄昏，旧枕珊瑚总泪痕。寄语江南红粉女，莫将玉貌丐君恩。
胡明宫词·其二
作者：吴受竹
朝代：清

云鬟不整玉容愁，再拜重华却蹇修。销尽蛾眉无限妒，世间复有女巢由。
胡明宫词·其五
作者：吴受竹
朝代：清

西风瘦影锢长门，一片寒砧欲断魂。闻道贵人曾赐死，始知憔悴是君恩。
胡明宫词·其八
作者：吴受竹
朝代：清

深闭尧门独影哀，玉阶春尽长青苔。无情鹦鹉双栖处，天语香浮潋滟杯。
胡明宫词·其六
作者：吴受竹
朝代：清

朔风猎猎响寒空，衰草黄云入梦中。料得君王眠毳帐，系腰犹忆玉玲珑。
胡明宫词·其十
作者：吴受竹
朝代：清

碧槛红栏十二重，罗衣绣带尽当风。由来天上无人地，何事堤防问守宫。
胡明宫词·其四
作者：吴受竹
朝代：清

水晶帘卷月黄昏，蟋蟀秋声彻禁垣。斗罢每邀天一笑，朝来分赐小雕盆。
春联
作者：吴可权
朝代：清
体裁：联

事冗书将零碎读；时来花自整齐开。
京邸联
作者：吴可读
朝代：清
体裁：联

万事未甘随俗传；一官辛苦读书来。
何烈女墓
作者：吴可读
朝代：清
体裁：联

落月听啼乌，香草吟成，应有芳魂依故里；夕阳来立马，残碑读罢，愧无妙句儗中郎。
刑部提牢司春联
作者：吴可读
朝代：清
体裁：联

五载郎曹，窃比冯唐犹未老；一官狱吏，若逢周勃也称尊。
刑部杨继盛祠联
作者：吴可读
朝代：清
体裁：联

生气犹存，看此日阶前大树；爰书谁定，问当年座上诸公。
呈左爵相七律二首·其二
作者：吴可读
朝代：清

感恩知己更何人，六十余年戴德身。千水见河山见华，维崧生甫岳生申。从来诗律推元老，自古边防借重臣。遥想玉门关外路，万家杨柳一时新。
嫁大女
作者：吴可读
朝代：清
体裁：联

十载为郎依北阙；八年选婿到东床。
嫁大女
作者：吴可读
朝代：清
体裁：联

谢君家枣栗榛脩，愧乏金钗十二；借此地鼓钟琴瑟，敢邀朱履三千。
嫁女联
作者：吴可读
朝代：清
体裁：联

婿如羲之献之可耳；女为周南召南矣乎。
嫁次女
作者：吴可读
朝代：清
体裁：联

八口累人多，始了向平心愿；百年期汝好，无忘郝普家风。
庆升官联
作者：吴可读
朝代：清
体裁：联

旧宅拜新恩，桂子宫中明月满；一官兼两地，藤花厅外白云深。
彦亭节帅枉过
作者：吴可读
朝代：清

三边景物报金风，十里郊原猎火红。紫塞草肥秋秣马，乌桓月落夜悬弓。廷传铁案钞秦吏，寺有浮图识鄂公。愁绝西川旧父老，干戈满目说文翁。
挽女联
作者：吴可读
朝代：清
体裁：联

吾婿无生悲，念地下相随，代奉舅姑终妇职；汝生何太促，痛天涯远隔，不闻父母哭儿声。
挽杨少堂
作者：吴可读
朝代：清
体裁：联

我见抑何迟，最难忘令子高才，身后应无遗憾；公归何太速，试数到吾乡先达，眼前曾有几人。
挽沈兆霖节帅
作者：吴可读
朝代：清
体裁：联

鄯善昔输诚，异域独传文潞国；李严今绝望，后人谁是武乡侯。
挽童耕叔联
作者：吴可读
朝代：清
体裁：联

百里正强年，不信君归竟先我；两行垂老泪，非夫人恸而为谁。
挽谢维藩联
作者：吴可读
朝代：清
体裁：联

是国家可惜人，叹三馆名流，君不长年我偏寿；为亲友辄作恶，下两行老泪，别犹足恨没何堪。
挽陈兰彬夫人
作者：吴可读
朝代：清
体裁：联

老来丧偶倍难禁，为君啸复为君歌，粤岭路迢遥，相劝斫地王郎，珍重此磊落奇才，莫将儿女情怀，空涕泪兮八千余里。话到封侯从未悔，有其夫必有其妇，燕山云黯淡，寄语伤神奉倩，濡染这淋漓大笔，好把英雄巾帼，力表章于五十三年。
春联
作者：吴可读
朝代：清
体裁：联

九重春色新承泽；一部秋官旧读书。
春联
作者：吴可读
朝代：清
体裁：联

廿年粉署天恩重；万选青钱胜代多。
春联
作者：吴可读
朝代：清
体裁：联

整队及书生，忆六月青沙，臣命轻于挥汗日；论功分战将，愧一支翠羽，天恩重到举头时。
春联
作者：吴可读
朝代：清
体裁：联

燕树久留人，抚壮岁光阴，已成老大；陇梅新报我，道故乡岁月，渐就升平。
春联
作者：吴可读
朝代：清
体裁：联

终岁送人常作郡；一年笑我又逢春。
春联
作者：吴可读
朝代：清
体裁：联

老去尚为郎，十载西曹，三年东院；春归常作客，一官京国，百战家山。
春联
作者：吴可读
朝代：清
体裁：联

身依极北三千阙；居近城南尺五天。
杨继盛祠
作者：吴可读
朝代：清
体裁：联

圜舍亦流荒，浩气常存，看此日祠旁大树；云司今避席，爰书谁定，问当年座上诸公。
祝刘母七旬
作者：吴可读
朝代：清
体裁：联

嘉宾集七泽三湘，望萱幄以称觞，同里同官，上爵先迎名宰相；令节传五纹六管，合兰山而献颂，宜孙宜子，稀龄再拜太夫人。
祝左宗棠六十四寿
作者：吴可读
朝代：清
体裁：联

千古文章，功参麟笔；两朝开济，庆洽羲爻。
祝戴肇辰双寿
作者：吴可读
朝代：清
体裁：联

礼本君家，人钦麋案；贤如此母，我滥牛医。
精忠阁
作者：吴可读
朝代：清
体裁：联

曾谒荡阴祠，读壁上残诗，惊雨惊风，雪尽犹余鸿爪在；重登兰岭阁，望峰头夕照，好山好水，月明应有马蹄归。
绝笔
作者：吴可读
朝代：清

回头六十八年中，往事空谈爱与忠。抔土已成黄帝鼎，前星预祝紫微宫。相逢老辈寥寥甚，到处先生好好同。欲识孤臣恋恩处，惠陵风雨蓟门东。
自挽
作者：吴可读
朝代：清
体裁：联

九重懿德双慈圣；千古忠魂一惠陵。
自题联
作者：吴可读
朝代：清
体裁：联

春色霭南台，愧今生衰朽残年，难言封事；烽烟靖西极，念此去悠游故里，总属天恩。
萧何祠
作者：吴可读
朝代：清
体裁：联

除去祖龙苛，闿泽万家歌武始；评量功狗当，高名一代属文终。
赠三义庙周道士联
作者：吴可读
朝代：清
体裁：联

七秩老神仙，周叟何缘，问三山羽客来乎，五人四代；两半前御史，江君安在，忽一声先生去也，片刻千秋。
赠马汝言
作者：吴可读
朝代：清
体裁：联

中牟令有三异政；耒阳宰非百里才。
除夕有感
作者：吴可读
朝代：清

又见新符换旧符，百官此日醉屠苏。升平岁月逢开宝，战伐河山半楚吴。小劫红羊争顷刻，浮云苍狗极须臾。年来已分升沈定，何必金钱卜菀枯。廿年浪迹逐浮萍，回首觚棱梦欲醒。佳节匆匆惊晚岁，故交落落已晨星。送穷心事悲韩子，张宴功名望狄青。何处梅花三弄笛，陇头呜咽不堪听。何事今宵酒不胜，云山北望记层层。人归白雪长城路，马踏黄河两岸冰。落日寒烟秦辇道，夕阳衰草汉诸陵。茫茫无限千秋恨，都付西风一盏镫。
除夕有感·其一
作者：吴可读
朝代：清

又见新符换旧符，百官此日醉屠苏。升平岁月逢开宝，战伐河山半楚吴。小劫红羊争顷刻，浮云苍狗极须臾。年来已分升沈定，何必金钱卜菀枯。
除夕有感·其三
作者：吴可读
朝代：清

何事今宵酒不胜，云山北望记层层。人归白雪长城路，马踏黄河两岸冰。落日寒烟秦辇道，夕阳衰草汉诸陵。茫茫无限千秋恨，都付西风一盏镫。
除夕有感·其二
作者：吴可读
朝代：清

廿年浪迹逐浮萍，回首觚棱梦欲醒。佳节匆匆惊晚岁，故交落落已晨星。送穷心事悲韩子，张宴功名望狄青。何处梅花三弄笛，陇头呜咽不堪听。
九日袁子才庶常寓中平台登高
作者：吴可驯
朝代：清

平台高倚梵王宫，无限秋光到眼中。一片闲云沈远塞，数行归雁界晴空。可无黄菊酬佳节，只有青山识寓公。回首故园风日好，茱萸插帽几人同。
同椒园丈登蓬莱阁谒东坡先生祠即用先生取石韵
作者：吴可驯
朝代：清

高阁涵远春，我来春欲改。长风起暗潮，万顷琉璃碎。上映丹青壁，硉矹分错采。下泊弹子涡，喷薄珠石琲。抚景怀古人，先生遗像在。想当守郡时，谈笑吐云海。雄笔振神山，壮观空大块。祇今读残碑，和者谁与对。叹绝兹游奇，客抱豁以解。归路指东莱，花开犹我待。
太鸿徵君别买小舟以诗见示戏答
作者：吴可驯
朝代：清

扁舟稳坐瘦维摩，摇膝孤吟意若何。自比襄阳泛书画，真堪笠泽狎烟波。片帆缓渡山容出，一榻凉收水气多。还有柁楼云鬓在，卧听子夜发吴歌。
集苔花馆题陆包山承天寺福兴院画卷
作者：吴可驯
朝代：清

姑苏远近高低寺，六十坊前庆云被。刹幢最古是能仁，残碑勒载萧梁事。北院禅栖花木深，名流往往高轩寄。谁与题壁抒丽藻，石田倡韵杨祝次。二公雄笔镇山门，直等江心玉带视。六丁一夕下取将，隔代吟魂熟招致。包山水墨化结习，濡毫洒洒含清思。失诗乃以画补之，画成诗亦复附志。完斯公案非偶然，讵独老僧爱文字。何时散轶来北原，收入米家书画记。菭花主人癖嗜古，宝此不啻千缣值。长夏招要避暑饮，传观竞树诗坛帜。尘世茫茫感废兴，我来把卷发深喟。前人舍宅创浮图，后人据寺窃闰位。可怜筑土号三兴，黄叶西风惊梦寐。日月光悬爝火息，后宫灭尽双蛾翠。兰若粗能复旧观，劫灰旋又几销毁。斯图历今二百载，前辈风流故未坠。乃知寿世重文墨，作缘底用金布地。展之壁上当卧游，疑有涛声出松吹。
同叶藩台池馆纳凉
作者：吴同云
朝代：清
体裁：五言律诗

小阁浮香渚，开襟纳晚凉。静观鱼乞饵，慵听树鸣螀。铸剑无良冶，携琴有锦囊。凝眸抒客抱，天地一沧桑。
夏夜纳凉与诸生坐话
作者：吴名鏊
朝代：清
体裁：七言律诗

萧斋寂寂夜如何，洗沐初收好放歌。园以覆桐来暑少，门因临水得风多。校雠久树文章敌，聚乐真同骨肉和。信是关情唯此道，莫辜岁月任蹉跎。
泊东关
作者：吴名鏊
朝代：清
体裁：五言律诗

忽发寻秋兴，扁舟泊濡东。峡分三路水，关锁两淮风。爽气清寒夜，轻云淡碧空。太平真景在，何处觅英雄。
游鲍明远读书台
作者：吴名鏊
朝代：清
体裁：古风

古人不爱名，今人翻爱古。古迹发潜光，某某争娶数。参军昔耽游，读书肥之浒。曾此结崇台，坐卧挥吟麈。幽赏亦偶然，俊逸播南土。我来访遗踪，凭眺日正午。晴云覆莓苔，秋色绘林墅。盈盈水一湾，脉脉更谁语。临川事已非，芜城良何苦。何似此孤台，高标历年所。登台一长啸，风流如可睹。
卜居顾山柬寄望亭亲友
作者：吴启
朝代：清

扰扰兵尘遍里闾，天心未许患消除。鱼盐小市堪容足，桃李幽溪拟结庐。东郭先生闲隐几，西园公子赋离居。莫辞莺脰湖波远，好趁花时一访予。
同人九日登慈仁寺楼用博问亭将军韵
作者：吴启元
朝代：清

凉风吹绿草，如我鬓星星。一片寒山色，秋来不耐青。夕阳明远水，落叶下疏棂。又负茱萸约，谁登木末亭。
山海关
作者：吴启元
朝代：清

地临辽蓟中分界，天限华夷第一关。直绕长城东到海，凌空高障北依山。当年士马何曾战，此日梯航尚未闲。闻道乘槎通绝域，可能身入斗牛间？
广宁望医巫闾山雪吊汉管处士
作者：吴启元
朝代：清

巫闾山上雪漫漫，何处峰头著幼安。木榻跪穿心久定，黄金锄去眼谁看？沧江水涸蛟龙徙，大漠风高鸑鷟寒。我亦子陵台畔客，绿蓑青笠一渔竿。
春云得歌字应红兰主人教
作者：吴启元
朝代：清

轻暖轻寒剪绿莎，春云斜压画阑多。杏花雨外霏微起，杨柳风前澹荡过。御苑晴生芳径湿，宫墙低度午阴和。玉楼正在莺声里，间袅红窗一典歌。
甲戌广阳花朝
作者：吴启元
朝代：清

我亦江南客，逢春倍惜春。此时杨柳树，一望正愁人。社鼓家家酒，桃花处处津。东风待归骑，决计莫逡巡。
东吴处士宾贤
作者：吴周
朝代：清
体裁：古风

日暮暑气徂，柴门有余清。遥遥沙际月，泛泛波中明。榆柳既垂阴，藻荇亦交横。莎鸡出岸草，振羽如欲鸣。时移乐幽栖，多病怀友生。苍卒歧路别，浩荡沧州情。向老会面难，寸心何由倾。愁坐东轩下，独夜秋泉声。
元日
作者：吴周
朝代：清
体裁：五言律诗

元日阴云好，丰年卜此朝。老儒难跪拜，茅屋幸萧条。今古桂双眼，乾坤剩一瓢。素心溪上侣，酒熟早相招。
扬州月夜闻杜鹃
作者：吴周
朝代：清
体裁：古风

有怀不能寐，策杖临高台。天宇何寥寥，江明烟树开。满城歌吹歇，夜半杜鹃来。
毛公坛
作者：吴周瑾
朝代：清
体裁：五言律诗

包山缘仄径，树里见仙坛。残雪阴崖覆，孤松落照寒。汲泉丹作井，承露石为盘。见说毛公去，云中跨紫鸾。
节妇郑氏诗【挽郑烈妇
作者：吴周祯
朝代：清

廿载红颜誓柏舟，霜天皓月耀中洲。绘来环佩皆生气，死去纲常属女流。早订双栖同土壤，肯留只影度春秋。尺丝魂断声名振，愧杀须眉万古愁。
贺张百熙60寿联
作者：吴和翀
朝代：清
体裁：联

天使来临，祥开花甲；地官赐寿，庆溢林壬。
平山堂联
作者：吴唐林
朝代：清
体裁：联

金戈铁马，芳草都迷，遇春风策杖寻幽，重省淮左名都，杜郎俊赏；舞榭歌台，图画难足，倚危亭登临送目，依旧二分流水，千古江山。
自泺源门至黄山店
作者：吴唐林
朝代：清

群山如过客，相见不知名。但觉峰岚熟，时闻岩瀑清。涧花沿路发，野鸟感秋鸣。何处钟声动，云中古寺晴。
蒙阴感事
作者：吴唐林
朝代：清

征车摇摇入齐甸，七日已抵蒙阴县。东蒙山下居民稀，附郭村墟少烟爨。土人见客前致辞，坐语沙中溯离乱。连年寇盗满东都，河北官军苦征战。兖曹颍毫逋逃多，连骑呼群日东窜。纷然贼骑翻山来，去岁穷乡尽遭难。仓储劫掠庐舍焚，十室丁男九分散。即今贼退事少平，比县干戈苦传箭。四方襁负犹未归，为恐原燎更重煽。原田每每无人耕，茂草荒凉野花茜。往来孔道无人行，今日单车喜重见。感此弥怀陵谷悲，再来已值沧桑变。我亦乡关付劫灰，回望南云泪如霰。
蛟门放洋
作者：吴唐林
朝代：清
体裁：七言律诗

神楼缥渺引云车，东望沧波接太虚。日影危樯闻语燕，浪花孤屿落飞鱼。纵横荒谷多逋寇，鞅掌劳臣畏简书。从此涓埃期报答，怀归无复念门闾。
蛟门放洋
作者：吴唐林
朝代：清

神楼缥渺引云车，东望沧波接太虚。日影危樯闻语燕，浪花孤屿落飞鱼。纵横荒谷多逋寇，鞅掌劳臣畏简书。从此涓涘期报答，怀归无复念门闾。
贺任道镕母80寿联
作者：吴唐林
朝代：清
体裁：联

义方教子喜成名，制科拔萃，三十年驯致显扬，溯治谱垂声，超阶不次，竖校官碑，留使君舄，拥专城节，绣宜指衣，洎秉皋乌台，开藩红籀，甘棠普泽，胥由画荻传芬，机杼励葱珩，宜其八秩康强，八座起居承爱日；彩服娱亲传色养，介觥跻堂，九五福备陈寿考，况板舆乐志，胜地频探，饲华亭鹤，食武昌鱼，揽恒岳图，拜嵩高阙，更西江饮水，东浙观潮，烟月怡情，益令冈陵笃庆，阶庭灿兰玉，行见万熹阗骈，万家生佛祝慈云。
贺李鸿章母80寿联
作者：吴唐林
朝代：清
体裁：联

天帝锡九龄，数肇箕畴，设帨光华期十日，溯公卿将相岳牧监司，富贵萃一门，羡丝纶几杖同颁，福寿多男双晋国；文昌辉八座，对开幕府，称觞来牙笏满床，合燕赵滇黔江淮闽越，讴歌倾四镇，祝带砺河山永固，功勋盖代两汾阳。
贺李鸿章母80寿联
作者：吴唐林
朝代：清
体裁：联

皇帝赐寿，群公上寿，中外大小百僚颂期颐寿，广轮千由旬，欧洲十四国，更梯山航海，玉帛偕来，福德亚重光，算自古迄今，奉母尊荣，盛会可入无双谱；巡抚七省，总督九省，宰相尚书两官同政事省，东西二陕伯，勋卫五等封，看拖紫纡青，羽仪亲导，起居荣八座，愿惟申及甫，作朋永祚，纯嘏共享于万年。
赠金武祥联
作者：吴唐林
朝代：清
体裁：联

忽发狂言惊四座；分其余事了十人。
雪夜自横山归
作者：吴唐林
朝代：清

杨枝摇漾飞轻絮，避居曾向山中住。梅花绰约临波开，泛舟仍自山中回。青山顾我忽无色，此来知与青山别。彤云脉脉愁不开，化作漫空满山雪。琪花飞冻老树梢，寒深已没前溪桥。空林飒沓夜风紧，峰岚极目皆琼瑶。匆匆短棹催行客，轻舟径出三山侧。回看晓色射村墟，玉山犹倚寒空立。
挽郭嵩焘联
作者：吴善庆
朝代：清
体裁：联

同胞皆盛世英奇，惟我公有德有年，荆楚群才推特出；异域识中朝人物，倘此后议和议战，苍生告急向谁谋？
南还次韵酬寄叶峭岩赠行君时客授二叔父署中
作者：吴嘉宾
朝代：清

先生江汉望，群从幼何知。抱器堪怀国，传经且俟时。拙樗劳手植，衰柳负心期。小住旋成别，情牵藕断丝。转侧频忧患，因怜马少游。迹方难瀚海，梦尚隔神州。刻骨三年艾，潜踪五月裘。出门西笑意，他日望君酬。
南还次韵酬寄叶峭岩赠行君时客授二叔父署中·其一
作者：吴嘉宾
朝代：清

先生江汉望，群从幼何知。抱器堪怀国，传经且俟时。拙樗劳手植，衰柳负心期。小住旋成别，情牵藕断丝。
南还次韵酬寄叶峭岩赠行君时客授二叔父署中·其二
作者：吴嘉宾
朝代：清

转侧频忧患，因怜马少游。迹方难瀚海，梦尚隔神州。刻骨三年艾，潜踪五月裘。出门西笑意，他日望君酬。
赤陵姐琵琶
作者：吴嘉宾
朝代：清

先皇神武真无敌，黄屋亲行度沙迹。彊梁骄虏合天诛，为一妇人亡一国。天生丽质果何意，饮酪餐膻姿独异。教坊乐府那曾闻，挑拨随心成绝艺。殊俗由来好色同，几邀专宠几兴戎。胡歌才听檀槽响，祸水旋教毳幕空。索伦铁骑追风急，弃甲如山夜还袭。翔雁传将捷奏来，明驼载得红妆入。理藩院里秋槐阴，作乐犹能操土音。至今此曲传中国，想见凄凉断绝心。鲲弦历乱哀无主，蕃语侏离泪如雨。诏下金鸡许放回，始知圣德高千古。君不见小白旗边诛惑商，楚释夏姬仍不祥。何如今日赤陵姐，得抱琵琶归故乡。
司空表圣故里
作者：吴嘉泉
朝代：清

避世能师郑子真，王官谷里寄吟身。久为阙下抽簪客，重见阶前坠笏人。吞祐祚衰无节士，中条山峻有遗民。此生不与清流祸，终古茅亭岁月新。
明熹宗御用小斧歌
作者：吴嘉泉
朝代：清

当头委鬼窃国柄，弄权猖獗比枭獍。朝廷太阿方倒持，宫中斧柯尚用命。德陵聪智天所授，用贤枘凿不相凑。枫宸俨然居肆列，至尊亲自试雕镂。髹几丹漆摩精莹，御园伐木声丁丁。此斧虽小斲削甚，坐令完社危刀兵。杨左冤死伤其手，国家利器空无成。呜呼用人用物良不易，古来天子戒游戏。
读史
作者：吴嘉泉
朝代：清

紫宸仗马久无声，竟向朝阳作凤鸣。折槛知难罢张禹，裂麻群拟拜阳城。清时有道能容直，余子无才托避名。白简虽焚金鉴在，瀼州不遣小臣行。
挽曾国荃联
作者：吴嘉瑞
朝代：清
体裁：联

微生欣识范希文，记当月皎秋明，珠履满堂尊上客；盛德远过曹武惠，从此莺飞草长，馨香终古遍江南。
赠林昌彝联
作者：吴国俊
朝代：清
体裁：联

史兼才学识；儒通天地人。
写山居为鲁极甫
作者：吴国缙
朝代：清
体裁：古风

筑室万山中，生平此愿足。高峰入案青，细草排窗绿。临流泉乳膏，遍地花茵褥。客至何冠衫，兴来随讴曲。以此友古人，古人吐我不。
挽郭嵩焘联
作者：吴国英
朝代：清
体裁：联

泛九万里星槎，博物重图山海；操三十年风鉴，先生不愧墓碑。
读晋书后妃传
作者：吴国贤
朝代：清

诬罔铜镮负史才，马牛易姓至今猜。若从太岁推图谶，丁丑分明五马来。
南庄马秋玉别业
作者：吴均
朝代：清

幽深林馆枕江浔，门外春围万柳阴。伯仲风流花萼集，宾朋游赏月泉吟。连床旧雨今谁听，满阁凉云供我寻。最是滩声易惆怅，泠泠犹是写瑶琴。
古镜篇
作者：吴均
朝代：清

盈盈一片秋空月，云雾朦胧半边缺。五色双龙背上蟠，铭镌大业何曾灭。阿？当日幸迷楼，如花嫱嫔居上头。琼户晨开金缕锁，珠帘齐上珊瑚钩。明星荧荧宝奁启，竞斗新妆明镜里。涂黄那数汉宫娇，写翠休夸赵女美。扫天红粉逞妖娆，岂识春风梦易消。故国芳魂归未得，玉钩斜上长蓬蒿。绮罗灰劫经千古，皓齿明眸何处所。微物何为未化尘，一朝耕出雷塘土。曾悬媚子照婵娟，雨散云收一惘然。陈宫难问乐昌事，蜀物犹存乾德年。好事传观勤拂拭，繁华瞥眼空相忆。祇合深宫艳质藏，岂期蔀屋农人得。古训由来戒色荒，骄奢淫佚致倾亡。当时若以古为镜，何至杨花委路旁。
古镜篇
作者：吴均
朝代：清
体裁：古风

盈盈一片秋空月，云雾朦胧半边缺。五色双龙背上蟠，铭镌大业何曾灭。阿�当日幸迷楼，如花嫱嫔居上头。琼户晨开金缕锁，珠帘齐上珊瑚钩。明星荧荧宝奁启，竞斗新妆明镜里。涂黄那数汉宫娇，写翠休夸赵女美。扫天红粉逞妖娆，岂识春风梦易消。故国芳魂归未得，玉钩斜上长蓬蒿。绮罗灰劫经千古，皓齿明眸何处所。微物何为未化尘，一朝耕出雷塘土。曾悬媚子照婵娟，雨散云收一惘然。陈宫难问乐昌事，蜀物犹存乾德年。好事传观勤拂拭，繁华瞥眼空相忆。祇合深宫艳质藏，岂期蔀屋农人得。古训由来戒色荒，骄奢淫佚致倾亡。当时若以古为镜，何至杨花委路旁。
陆宣公墓枯柏重青诗以纪事
作者：吴均
朝代：清

宣公辅政称名臣，谏诤下惮批逆鳞。兴元戡难勤赞助，转危而安此一人。乾坤几劫沧桑改，齐女门东古坟在。松楸羊虎已销亡，枯柏杈丫数百载。圣代深嘉内相贞，敕修祠墓特褒旌。精灵耿耿不泯灭，香叶勃郁看重生。公能上不负天子，八利六失标青史。卓哉高节何嶙峋，正气贞操长不死。昔闻柏树化桐王宴宅，又闻柏树倔起汉帝陵。何如陆公墓上枯柏复蕃翳，雷霆辊战蛟龙腾。柏兮千载耐岁寒，乃是公之忠义肝。柏兮铁干挺劲直，乃是公之贬死骨。赵裴遗臭公芬芳，小人枉自倾忠良。公之丹心炳日月，岂以柏之荣瘁为低昂。物同人重物亦尊，诸葛庙前柏尚存。他年瞻拜定相识，百丈参天看黛色。
余阙殉义处碑亭联
作者：吴坤修
朝代：清
体裁：联

学希圣，文起衰，功延末造；井全家，墓同志，塘表孤忠。
依韵酬高大伯敦兼简许六仙屏
作者：吴坤修
朝代：清

百战惨何极，藐躬当劫余。苍黄事戎马，寂寞置琴书。泪为群黎洒，家无担石储。自知狂足哂，举世可容予。风义真高古，逢君笑口开。俗尘随地是，清气扑人来。白社同携酒，黄金更筑台。斯文仗维系，珍重出群才。吾爱许夫子，传家守一经。虚心师绿竹，健翮振苍冥。车笠盟如水，干戈鬓欲星。故乡尚烽火，何忍向南溟。
依韵酬高大伯敦兼简许六仙屏·其一
作者：吴坤修
朝代：清

百战惨何极，藐躬当劫余。苍黄事戎马，寂寞置琴书。泪为群黎洒，家无担石储。自知狂足哂，举世可容予。
依韵酬高大伯敦兼简许六仙屏·其三
作者：吴坤修
朝代：清

吾爱许夫子，传家守一经。虚心师绿竹，健翮振苍冥。车笠盟如水，干戈鬓欲星。故乡尚烽火，何忍向南溟。
依韵酬高大伯敦兼简许六仙屏·其二
作者：吴坤修
朝代：清

风义真高古，逢君笑口开。俗尘随地是，清气扑人来。白社同携酒，黄金更筑台。斯文仗维系，珍重出群才。
再过马当
作者：吴坤修
朝代：清

南州久矣无高阁，江上诗人今又还。借一帆风无用处，掀髯空对马当山。
大观亭联
作者：吴坤修
朝代：清
体裁：联

地隔中原劳北望；天生江水向东流。
挽吴鹤山父联
作者：吴坤修
朝代：清
体裁：联

本是同族弟兄，当年论事论心，每到难时怜故我；试问吾乡父老，此后任劳任怨，更从何处觅斯人。
挽曾国藩联
作者：吴坤修
朝代：清
体裁：联

二十年患难相从，深知备极勤劳，允矣中兴元老；五百里仓皇奔命，未获亲承色笑，伤哉垂暮门生。
答王戎部孝凤见寄
作者：吴坤修
朝代：清

别去惟余两鬓皤，离怀可奈故人何。不堪万里飘零甚，况值中年感慨多。夜雨几时同把酒，朔风今日尚横戈。千秋独羡鸱夷子，一舸偏能访苎萝。
赠妓红碧联
作者：吴坤修
朝代：清
体裁：联

愿得化为红绶带；也应胜似碧纱笼。
泛舟清溪
作者：吴坰
朝代：清
体裁：五言律诗

平田通水曲，乱树切烟霄。溪月凉乘筏，山云暗发桥。沙明悬鹭浴，波冷著萤烧。隐隐闻孤唳，一鸿天际遥。
暮春访云川先生观清明社集南垞诸作亦和一律
作者：吴培源
朝代：清

春光已过半，风雨滞孤村。无酒作寒食，落花空掩门。旧友怀社曲，嘉会集南园。却喜今诗伯，薪传又有孙。
题听松山人梅花书屋图为丕光作
作者：吴培源
朝代：清

峭壁摩空如斧凿，一道飞泉九天落。夜烟如雾隔人间，飘渺寒峰隐孤阁。铁斡离奇千百树，雪后霜前吐琼萼。何人结屋此中居，应是谪仙耽寂寞。煮茶声里梦初回，冻合阶除闻唳鹤。山人下笔无点尘，墨痕尽化为烟云。花魂月影绘不得，意超象外传其神。空山夜半清景绝，仙风吹人冷诗骨。挂君西围之素壁，夜夜吟情托寒月。
上韬光望钱唐江
作者：吴士玉
朝代：清

拔云缘危磴，邈若陵风飞。回首失绀宇，耸身但翠微。连天起古烟，万竹相因依。碧色望不尽，步步娱清晖。绝境天可扪，訇然开岩扉。遂登缥缈楼，浩歌纵遐睎。江光摇空阔，潮势吹裳衣。精神忽飞扬，八极从指挥。
丰台看芍药
作者：吴士玉
朝代：清
体裁：古风

芍药最数东西丰，尚书载酒门生从。风日清酣初破萼，绣谷十里攒芳丛。短篱曲径披赏遍，名园步入花光浓。朝云英英铺粉白，晚霞艳艳摇铅红。钿车宝马不知数，喧蜂乱蝶俱悤悤。自昔从公醉使院，洛下珍卉来吴中。含清高会婪尾盛，倡妍酬丽年年同。十枝五枝斗姿媚，三朵两朵标丰容。此处娇花乃万本，周围锦浪亭浮空。举杯忽悟昌黎句，狂香浩态今相逢。
刊补施注苏诗竟于腊月十九坡公生日率诸生致祭
作者：吴士玉
朝代：清
体裁：古风

冬十二月日十九，商邱公为眉山寿。异代称觞神所契，风流韵事昔未有。飘然画像垂中堂，纷纷墨迹陈左右。诗卷新雕并在御，笺注完好无瑕垢。彝器斑斓银烛光，花豨亦荐明粢后。奠斝各拟奏新诗，筦鼗不用烦矇瞍。恍若先生临几席，议论悬河开笑口。忆昔置酒赤壁矶，笛声嘹亮穿林薮。连珠更和王郎句，片片云腴报琼玖。胜迹于今七百年，何异朝昏换卯酉。先生身命等韩公，三星什伍嗟牛斗。南箕簸扬不肯停，屈指生平多谤咎。孤忠排荡激颓波，百折不回坚有守。呜呼世事尽浮云，顷刻白衣变苍狗。党锢频仍何太劳，��群小今在否。先生风烈俨生存，亮节雄文寿永久。嗟余小子生苦晚，玉局一编时在手。拜公遗貌思执鞭，幸陪群彦骏奔走。男儿堕地七尺躯，立名会须期不朽。不见小沧浪中笠屐图，兹辰竞献东坡酒。
含清亭赏芍药同邵子湘冯山公宋牧仲次梅圣俞杨乐道留饮置芍药韵
作者：吴士玉
朝代：清
体裁：古风

使院饶名花，奇种来东洛。牡丹最超群，骖驔乃芍药。入夏留馀春，窈窕殿群萼。明公步屐来，宾从携莲幕。风迎香冉冉，日照光灼灼。公言故园中，此花如绣错。大者盈一尺，琼彝玉盘托。其馀复善幻，五色粉淖约。高下滋百亩，本本垂璎珞。折来插作屏，步障季伦若。花时相经过，朋好杂歌咢。高人既潇洒，才士亦落拓。径造花下醉，灌漏填巨壑。雪苑风流盛，俛仰犹如昨。四座听公语，兴酣添杯酌。把火绕露丛，妍姿倍姌袅。怜此婪尾春，感彼都官作。公诗发高倡，邵冯斗奇博。逡巡怯大敌，坐令小巫却。一鼓偶试手，鷇音还自怍。
夏日诸同人小集晚过龙泉寺南风氏园看古松限韵同赋
作者：吴士玉
朝代：清
体裁：古风

林际暑欲无，天街洗涷雨。我公创彦会，晏坐作诗主。郊岛籍湜徒，堂室或廊庑。环侍聆清言，幽兰沁肺腑。奇宝瞻荣光，珍味尝内府。饮酣游兴发，出门日卓午。城南风园松，盘攫岁月古。撰杖试往观，小憩青莲宇。已闻惊涛喧，风过殷雷鼓。荒寒得野趣，细路披榛莽。俄然苍云低，团团盖废圃。偻身席其下，翠幕容布武。盘根擢老干，高才倍尺五。卧柯三丈横，厥势犹奋怒。樛枝回屈铁，突兀互撑拄。跄跄跃凤鸾，矫矫拿螭虎。叫绝浮深杯，一杯还一抚。邻槐亦助奇，疑与精灵聚。绿烟连暮色，残霞逗缕缕。怯胆震雄笔，有句不敢吐。
宴集诗
作者：吴士玉
朝代：清
体裁：古风

伊余入京华，岁除已逼三。穷年事编刬，兀兀书中蟫。兹晨得休暇，如壮马脱衔。属公高兴发，招邀盍朋簪。红炉围绮宴，方物罗朔南。汾酒滦河鱼，割鲜斗芳甘。试尝披绵雀，更觉乡思添。急觞荡烦虑，正襟聆雄谈。风流溯龚王，王汪亦骖驔。后生困尘缚，胜情畴复谙。矧公海鹤姿，济胜雅所兼。春风生杖履，花事先期探。
延熹华岳庙碑歌
作者：吴士玉
朝代：清
体裁：古风

华碑汉隶推第一，芒夺少昊金天晶。东追峄碑南岣嵝，光贾鼎立齐峥嵘。商丘先生雅好古，得此善本识鉴精。纸新字完少缺画，嗟余一见心魂惊。此碑刻自弘农守，袁孙接迹劳经营。延熹八年斗建已，月廿九日告厥成。郭香察书纷聚讼，古碑谓不署姓名。或云中郎亦罕据，笔踪惊绝要莫京。虎螭攫拿凤飘举，长翎修鬣摩鹏鲸。规连珠树矩泄玉，圆流方折随纵横。按以隶法兼众妙，欲名一体诚难评。祖祢上溯籀斯派，苗裔下传潮阳冰。熹平石经尚晚出，堪与追逐称弟兄。桓灵败德不足数，摩挲墨妙聊娱情。吾闻太华削成五千仞，河神手擘垠崖崩。云泉天磴閟金液，乘龙戏博多仙灵。此碑历千五百载，呵护应烦敕六丁。有明嘉靖遭掊弃，可惜神物归杳冥。成毁相因固其理，世事反覆谁能凭。不见峄山之碑焚野火，岣嵝迹秘涕泗零。公得此本真希有，一字便足轻连城。
玉带生歌奉和漫堂先生
作者：吴士玉
朝代：清

中丞好古摅幽情，示我宝砚光晶莹。紫衣通身腰横白，云是景炎故物玉带生。曾游铁门翻白雪，阳陪皋羽号冬青。其先文山早结契，挥洒神笔凌霄峥。铭锡贯珠四十四，至今的烁光日星。棐几摩挲追往事，感慨郁律何能平。或云信国当年初射策，生也即随顾盼趋承明。万言一扫尽龟鉴，铁肝石胆生风棱。转瞬烟尘昏澒洞，生同颠隮哀零丁。丹心磨砺句不灭，《正气》磅礴歌吞声。天崩地塌壮士死，但闻西台击竹声悲鸣。可怜宋社沦海水，片石乃有神灵凭。鼎迁者三载五百，贞质不毁堪嗟矜。英英紫玉晕痕透，有如白虹贯日昭精诚。仰止孔石陋桑铁，笛管之族非其朋。焦琴况出自奸相，苏粪那混申椒馨。彼哉客寮并数七，嘈杂非偶徒虚名。岂如我公位置肃，左图右史笺遗经。濡翰端可斡玄化，作歌雅欲亲典型。公歌突过玉笥作，为生写真垂千龄。
石屏歌为商丘先生作
作者：吴士玉
朝代：清

群峰奔云涌座隅，下有烟艇浮江湖。是何淋漓足元气，得非米家海岳图。细看乃是浑成一片石，天然妙迹非人摹。昔闻巧匠斫山骨，未闻山水粉绘生石肤。若云造物作狡狯，却愁混沌凿死将何如。万里烟云藏咫尺，壁开天地超寰区。渔舟个个齐荡桨，烟波云岫聊相娱。我思米颠工画兼嗜石，整冠再拜以丈呼。石之嶙峋足以壮笔势，画之奔峭与石争盘纡。石癖画巧两不灭，画留石上永永成形模。君不见欧公当年石月屏，子美放歌穷虚无。又不见孤松溟濛石屏上，子瞻长句搜根株。今公兹屏亦奇绝，愧无大手如两苏。
秋日共诸同人过圣安崇效二寺·其一
作者：吴士玉
朝代：清
体裁：七言绝句

哦松朱夏涌秋涛，萧寺凉生兴转豪。旧是城南联句处，满天诗色碧云高。
秋日共诸同人过圣安崇效二寺·其三
作者：吴士玉
朝代：清
体裁：七言绝句

柳湖湖边秋色赊，柳湖西去飘枣花。行来枣下歌纂纂，别境无尘噪晚鸦。
秋日共诸同人过圣安崇效二寺·其二
作者：吴士玉
朝代：清
体裁：七言绝句

老槐阴合古楸长，碑访金源迹已荒。一自宸妃香烬灭，萧萧僧影挂空堂。
秋日共诸同人过圣安崇效二寺·其四
作者：吴士玉
朝代：清
体裁：七言绝句

谁道真人异散仙，公馀游展遍苍烟。侯芭局冷追陪数，乞取飞霞试上天。
过万泉寺
作者：吴士玉
朝代：清
体裁：古风

战诗兴逐寻幽猛，出郭一片秋光冷。万泉古寺东丰东，从公游骑参差骋。逶迤荒径憩祖园，亭倚衰荷颓不整。白杨几树生悲风，飕飕凉雨洒人顶。西路去觅旧草桥，湿馀之水潆千顷。老僧傍岸辟禅栖，野鸭浮波嬉断梗。采藕充盘香色鲜，雪霜入口胜玉井。谁家获稻声萧瑟，碧畦水与天相永。凭高更挹西山翠，遥空飞堕修蛾影。清秋佳日足登临，何当踏遍云中岭。
挽张之洞联
作者：吴士鉴
朝代：清
体裁：联

百载耆硕，集曾胡纪阮为大成，世奉之如泰斗，慨自遗弓天上，攀髯竟遂孤忠，忧国到弥留，一片精诚告当扆；四世交亲，惟道义事功相敦勖，复申之以婚姻，回忆运甓斋中，抵掌纵论朝局，并时谁继起，十年尽瘁障横流。
天津
作者：吴大廷
朝代：清

万古渔阳郡，东流枕九河。地形雄碣石，水势接滹沱。瀛草依京近，寒潮入夜多。庚申今几载，薄海尚悲歌。
常州
作者：吴大廷
朝代：清

四百年前旧里门，扁舟经过惨离魂。道旁瓦砾馀荒市，劫后荆榛蔽废村。游宦已抛三径去，先畴曾有几人存。伤心谱牒无寻处，空见前途战垒屯。
送陈右铭出都
作者：吴大廷
朝代：清

君今复此别，吾党更何人。渺渺千秋业，茫茫百感身。微言艰独讨，高义向谁陈。余亦欲归去，湖西愿结邻。
题顾亭林先生诗集后
作者：吴大廷
朝代：清

胜朝吴下一诸生，毕世栖栖旅客情。高蹈自希庞隐士，传经未让郑康成。昂藏大志期追古，忧患余年尚论兵。即诵诗歌亦奇健，犹能吐气截长鲸。
二月二日龙阳道中作
作者：吴大澄
朝代：清

山村如画里，小市两三家。几担白莲藕，一篱黄菜花。草沾旗角湿，柳拂帽檐斜。津吏逢迎熟，行人静不哗。
二月朔日益阳道中遇雨作
作者：吴大澄
朝代：清

细雨濛濛泻绿渠，时逢野老担园蔬。万竿修竹萧疏影，半坞长松僻静居。茶市将忙初试剪，秧田未插尚悬锄。个中别有王维画，一树梅花一草芦。
史可法祠联
作者：吴大澄
朝代：清
体裁：联

何处吊公坟，看十里平山，空余蔓草；到来怜我晚，只二分明月，曾照梅花。
广雅书院联
作者：吴大澄
朝代：清
体裁：联

同学尽知名士，不远数千里而来，讲贯切磋，实为两粤英才渊薮；置身作何等人，愿闻二三子之志，文章勋业，须用六经根柢工夫。
招贤馆联
作者：吴大澄
朝代：清
体裁：联

叶公好龙，真龙必出；伯乐相马，凡马皆空。
挽曾国荃联
作者：吴大澄
朝代：清
体裁：联

率湘军转战一十八行省，论三朝将相名臣，难兄难弟；为晋邦全活数千万灾黎，宜百世子孙食德，尔公尔侯。
正月二十八日宁乡益阳道中作
作者：吴大澄
朝代：清

和煦天光杂嫩寒，阴晴不定计程难。土膏滋润泉回抱，山脉纵横气郁蟠。万户烟稠村路滑，一犁雨足水田宽。老农不识绣衣使，笑指鸣驺是大官。
蚤凉
作者：吴大震
朝代：清
体裁：五言律诗

何处赊秋蚤，秋赊卓午馀。风喧平夺日，蝉寂不惊鱼。栩栩眠能稳，珊珊病欲舒。逆知皇甫七，池上兴非虚。
勖子
作者：吴天培
朝代：清

玉琢器始成，人学道可造。荒经而蔑右，用是长桀骜。庸妄堕家声，每贻旁观诮。延师导前途，在己探蕴奥。微言阐天人，大节讲忠孝。根底既宏深，枝叶自炳耀。一朝取科名，显扬在廊庙。慎勿怀宴安，终身老蓬藋。
志喜
作者：吴天培
朝代：清

少日何堪世事烦，即今闲适在丘园。敢云肯构承先志，还冀传经裕后昆。七十齐眉希耄耋，一堂绕膝列曾孙。亲朋枉赐南山颂，且醉村庄酒满樽。
挽张百熙联
作者：吴天成
朝代：清
体裁：联

天下多故，朝野嘻嘻，群言绌绌，当斯际也，惟公纮织其切，红羊有劫，立变绚歌，盼进化至太平时，忽楚些遥闻，忍合西州同洒泪；庠序如林，俎豆莘莘，良士蒸蒸，任綦艰哉，拔我寻常之中，白虎谈经，独传薪火，愿执版为门生长，乃哲人其萎，每依南斗哭星沉。
春寒
作者：吴如旭
朝代：清
体裁：七言绝句

十里楼台烟树微，何人玉笛思依依。黄昏满院梨花雨，帘外春寒燕未归。
望江南
作者：吴娟
朝代：清

江南好，丛桂小山多。香气袭人题锦字，清光良夜照银河。乞巧待如何。
望江南
作者：吴娟
朝代：清

江南好，十里芰荷风。雪藕冰桃凉彻骨，珠兰茉莉沁酥胸。竹簟睡朦胧。
望江南
作者：吴娟
朝代：清

江南好，酿雪映梳妆。小阁衣寒煨野栗，重帏被冷爇沉香。兽炭暖牙床。
望江南·四时词
作者：吴娟
朝代：清

江南好，柳色绿如烟。处处芳菲都是锦，村村红紫漫争妍。春暖艳阳天。
上抚军徐树人夫子
作者：吴子光
朝代：清

德星光彩绕闽瀛，铁石梅花宋广平。盖世勋猷彝鼎重，等身著述锦囊盈。百城保障车随雨，万里清秋月照营。指日九重枚卜近，金瓯高覆宰臣名。旌旗初指女牛垣，万里欃枪不见痕。赤嵌城高光日月，紫琅山远荡乾坤。参苓药笼储珍味，桃李公家说感恩。喜是八荒开寿域，流民无复绘监门。科名旌节占花魁，遗爱棠阴几度栽。捧日自瞻星使至，忧天谁信杞人来。书田菽粟存家范，闽峤河山感霸才。犹是梁园词赋客，一编谁与继邹枚。燕台骏骨市金鞍，沆瀣浑如一气欢。书札岂容干宰相，文章终是厌贫寒。江山跌宕徐陵笔，经史磨砻柳郢丸。绿水红莲宾入幕，肯同安邑老猪肝。臣心似水定风幡，兼有文章报国恩。手笔共推燕许在，韬钤总赖范韩存。金缯前事悲南渡，锁钥何人任北门。毕竟圣朝皇极建，德威已足靖边屯。孝廉汉诏重科名，题额升仙意转惊。殷浩漫存高阁志，叶公终有好龙情。作书态爱张长史，投刺心惭祢正平。破帽蹇驴温卷日，此心一味效葵倾。
上抚军徐树人夫子·其一
作者：吴子光
朝代：清

德星光彩绕闽瀛，铁石梅花宋广平。盖世勋猷彝鼎重，等身著述锦囊盈。百城保障车随雨，万里清秋月照营。指日九重枚卜近，金瓯高覆宰臣名。
上抚军徐树人夫子·其三
作者：吴子光
朝代：清

科名旌节占花魁，遗爱棠阴几度栽。捧日自瞻星使至，忧天谁信杞人来。书田菽粟存家范，闽峤河山感霸才。犹是梁园词赋客，一编谁与继邹枚。
上抚军徐树人夫子·其二
作者：吴子光
朝代：清

旌旗初指女牛垣，万里欃枪不见痕。赤嵌城高光日月，紫琅山远荡乾坤。参苓药笼储珍味，桃李公家说感恩。喜是八荒开寿域，流民无复绘监门。
上抚军徐树人夫子·其五
作者：吴子光
朝代：清

臣心似水定风幡，兼有文章报国恩。手笔共推燕许在，韬钤总赖范韩存。金缯前事悲南渡，锁钥何人任北门。毕竟圣朝皇极建，德威已足靖边屯。
上抚军徐树人夫子·其六
作者：吴子光
朝代：清

孝廉汉诏重科名，题额升仙意转惊。殷浩漫存高阁志，叶公终有好龙情。作书态爱张长史，投刺心惭祢正平。破帽蹇驴温卷日，此心一味效葵倾。
上抚军徐树人夫子·其四
作者：吴子光
朝代：清

燕台骏骨市金鞍，沆瀣浑如一气欢。书札岂容干宰相，文章终是厌贫寒。江山跌宕徐陵笔，经史磨砻柳郢丸。绿水红莲宾入幕，肯同安邑老猪肝。
借书一首
作者：吴子光
朝代：清

陆澄文史久成堆，手泽摩挲日百回。往事已随流水去，他乡如遇故人来。诗书浩劫消烽火，富贵浮名谢酒杯。掩卷沉思开卷诵，青灯有味未心灰。
呈秦炳臣军门
作者：吴子光
朝代：清

缓带轻裘粤海回，忠臣恩诏日边来。建牙开府奇男子，勒鼎铭钟大将才。专阃军威宣玉斧，中天月色照金罍。祭遵雅有投壶兴，燕寝凝香屡举杯。矍铄翁真海内推，几年偃伯奏灵台。一家儿女恩犹割，万里欃枪力可回。金紫半逢青眼里，功名都向赤心来。燕然山上风云壮，濡笔铭勋待隽才。
呈秦炳臣军门·其一
作者：吴子光
朝代：清

缓带轻裘粤海回，忠臣恩诏日边来。建牙开府奇男子，勒鼎铭钟大将才。专阃军威宣玉斧，中天月色照金罍。祭遵雅有投壶兴，燕寝凝香屡举杯。
呈秦炳臣军门·其二
作者：吴子光
朝代：清

矍铄翁真海内推，几年偃伯奏灵台。一家儿女恩犹割，万里欃枪力可回。金紫半逢青眼里，功名都向赤心来。燕然山上风云壮，濡笔铭勋待隽才。
寄宋芷卿别驾
作者：吴子光
朝代：清

商声瑟瑟岁云秋，犹喜题襟共唱酬。九曜灵根尊石丈，古梅清梦到罗浮。客无风骨终嫌俗，官有仙心最近鸥。一卷离骚一壶酒，美人香草总牢愁。
寄题延平王庙壁
作者：吴子光
朝代：清

曾读丰碑渤澥东，开疆犹仰大王风。阖门骨肉杯羹底，千里江山锦绣中。明代兴亡归劫数，史家成败论英雄。似闻鹿耳鲲身畔，呜咽潮声早晚同。蜃气楼台转眼空，有明硕果黯然终。雄心已死田横岛，疏草都归鲍氏骢。庙貌九重颁祀典，祠官三肃式斋宫。而今率土图王会，海不扬波处处同。
寄题延平王庙壁·其一
作者：吴子光
朝代：清

曾读丰碑渤澥东，开疆犹仰大王风。阖门骨肉杯羹底，千里江山锦绣中。明代兴亡归劫数，史家成败论英雄。似闻鹿耳鲲身畔，呜咽潮声早晚同。
寄题延平王庙壁·其二
作者：吴子光
朝代：清

蜃气楼台转眼空，有明硕果黯然终。雄心已死田横岛，疏草都归鲍氏骢。庙貌九重颁祀典，祠官三肃式斋宫。而今率土图王会，海不扬波处处同。
纪变绝句
作者：吴子光
朝代：清

昆池劫火到东瀛，班马中宵似有声。十万黄巾低首拜，前车恐是郑康成。书生俯首入鹅笼，蒿目潢池路不通。留得湘东金管在，好书忠孝绍家风。吴发休论短与长，墨磨盾鼻愿谁偿。九千岁事君知否，太白游踪老夜郎。南风吹律死声闻，甚恶居然近楚氛。一笑请缨羁阙下，更无人学汉终军。
纪变绝句·其一
作者：吴子光
朝代：清

昆池劫火到东瀛，班马中宵似有声。十万黄巾低首拜，前车恐是郑康成。
纪变绝句·其三
作者：吴子光
朝代：清

吴发休论短与长，墨磨盾鼻愿谁偿。九千岁事君知否，太白游踪老夜郎。
纪变绝句·其二
作者：吴子光
朝代：清

书生俯首入鹅笼，蒿目潢池路不通。留得湘东金管在，好书忠孝绍家风。
纪变绝句·其四
作者：吴子光
朝代：清

南风吹律死声闻，甚恶居然近楚氛。一笑请缨羁阙下，更无人学汉终军。
舆诵篇
作者：吴子光
朝代：清

廿年簪笔冠蓬莱，皇路驰驱负异才。包老何曾关节到，使星遥识益州来。功名钟鼎千秋定，衡岳云山此日开。留取襜帷真面在，有人风骨傲寒梅。斗魁紫气应文昌，玉尺裁来教泽长。三史三通新笔墨，一官一集古辞章。轺车雨润春如海，台阁风生夜有霜。至竟岘山功德在，丰碑和泪读襄阳。日出榑桑第一州，吟鞭到处许勾留。虚堂镜影陈良翰，似水臣心郑子游。夹道青旗杨柳驿，半轮卿月海天秋。汉家遗迹燕山在，珍重铭勋笔力遒。节钺遥临巨镇新，袖中有石證前身。擎天事出奇男子，捧日心存古道臣。宦海浮沉三品鸟，江山跌荡一壶春。何当握取湘东管，次第书扶大雅轮。
舆诵篇·其一
作者：吴子光
朝代：清

廿年簪笔冠蓬莱，皇路驰驱负异才。包老何曾关节到，使星遥识益州来。功名钟鼎千秋定，衡岳云山此日开。留取襜帷真面在，有人风骨傲寒梅。
舆诵篇·其三
作者：吴子光
朝代：清

日出榑桑第一州，吟鞭到处许勾留。虚堂镜影陈良翰，似水臣心郑子游。夹道青旗杨柳驿，半轮卿月海天秋。汉家遗迹燕山在，珍重铭勋笔力遒。
舆诵篇·其二
作者：吴子光
朝代：清

斗魁紫气应文昌，玉尺裁来教泽长。三史三通新笔墨，一官一集古辞章。轺车雨润春如海，台阁风生夜有霜。至竟岘山功德在，丰碑和泪读襄阳。
舆诵篇·其四
作者：吴子光
朝代：清

节钺遥临巨镇新，袖中有石證前身。擎天事出奇男子，捧日心存古道臣。宦海浮沉三品鸟，江山跌荡一壶春。何当握取湘东管，次第书扶大雅轮。
赠富崇轩乐贺司马诗并序
作者：吴子光
朝代：清

将家贵冑正英年，报国驰驱著祖鞭。捧檄事同毛义喜，留宾驿见郑庄贤。诗无俗骨堪呈佛，吏有冰心已近仙。最忆涌金门外路，晓风残月唱屯田。新承简命紫泥封，人在吴山顶上峰。秋老湖心亭畔月，梦回天竺寺前钟。十年宦海鸥同况，一片婆心佛见容。试问段桥林处士，古梅花发定千重。载酒西湖便赋诗，胥涛终让海邦奇。功成磨盾需材急，事遇盘根利器知。六代文章华国具，百年忠孝读书期。燕山自昔风云会，珍重铭勋笔一枝。
赠富崇轩乐贺司马诗并序·其一
作者：吴子光
朝代：清

将家贵冑正英年，报国驰驱著祖鞭。捧檄事同毛义喜，留宾驿见郑庄贤。诗无俗骨堪呈佛，吏有冰心已近仙。最忆涌金门外路，晓风残月唱屯田。
赠富崇轩乐贺司马诗并序·其三
作者：吴子光
朝代：清

新承简命紫泥封，人在吴山顶上峰。秋老湖心亭畔月，梦回天竺寺前钟。十年宦海鸥同况，一片婆心佛见容。试问段桥林处士，古梅花发定千重。
赠富崇轩乐贺司马诗并序·其二
作者：吴子光
朝代：清

六桥烟柳古馀杭，蟋蟀微闻葛岭旁。放鹤亭空芳草外，骑驴人老落花中。西陵松柏怜苏小，南渡河山奠岳王。最是家园风味美，一帘香篆梦钱唐。
赠富崇轩乐贺司马诗并序·其四
作者：吴子光
朝代：清

载酒西湖便赋诗，胥涛终让海邦奇。功成磨盾需材急，事遇盘根利器知。六代文章华国具，百年忠孝读书期。燕山自昔风云会，珍重铭勋笔一枝。
赠林蓬山别驾一首
作者：吴子光
朝代：清

风骨都忘吏折腰，鸿泥踪迹倍魂消。因缘旧證三生石，车笠新联八拜交。片语性情通缟纻，中年丝竹奏箫韶。他乡明月重圆夜，照见臣心水一条。
赠香根先生诗有序
作者：吴子光
朝代：清

五星奎聚照崧台，大海成连遇异才。论事不搜三古后，读书曾过八千来。證将知己心非石，修到前身骨是梅。历代史中循吏传，独尝甘苦味如回。
送李鉴堂之华封贰尹任一首
作者：吴子光
朝代：清

难得神交好弟兄，照颜古道最分明。天留香雪旗亭壁，诗咏同袍范叔情。两袖清风馀鹤俸，十年旧雨感鸥盟。遥知此去河阳县，桃李花开春满城。
送梁星槎源明府之浦城任
作者：吴子光
朝代：清

鸾凤雄姿上九天，英年早著祖生鞭。六条考绩存真鉴，百里程才让大贤。宓子弦歌花作县，邺侯风骨吏如仙。文章润色吾曹事，定有军民画像传。
题文姬归汉图
作者：吴子光
朝代：清

费尽黄金有旧恩，怜才一念感曹瞒。中郎谶语卿知否，抱得胡雏作外孙。
题沈以南茂才一家园
作者：吴子光
朝代：清

连朝听唱比红儿，人掩帘栊静画眉。百尺楼台三品石，六朝花柳一家诗。逢卿白眼风犹古，搔首青天句益奇。忆否谪仙真面目，乐天以后有微之。
咏并头红莲
作者：吴孔嘉
朝代：清
体裁：七言律诗

碧池双艳吐清风，澹荡平分出露丛。姿比汉皋联佩锦，苞疑合浦两珠红。同心映日香胎净，并髻凌波色蕴空。好待月明栖翡翠，花房偕宿影濛濛。
月下看桂
作者：吴孔嘉
朝代：清
体裁：七言律诗

西风吹绽一林黄，玉露漙漙金粟香。蟾冷不分天上影，兔肥应恋月中光。飘来少女明河净，掇去仙郎秋苑长。坐久衣裾清夜湿，小山疑种广寒傍。
木芙蓉
作者：吴孔嘉
朝代：清
体裁：七言绝句

半临秋水照新妆，澹静丰神冷艳裳。堪与菊英称晚节，爱他含雨拒清霜。
三月四日宿朝天关
作者：吴存义
朝代：清

归路风尘淡，襜帷又蜀关。蛾眉花外月，蚕尾驿旁山。春梦依三岛，军书动百蛮。江乡尚天末，日夜唱刀镮。
宋都酒务印诗用甘畸人自题原韵
作者：吴存义
朝代：清

勃窣摩蜃时，支格蔚犁侧。闯然出冷铜，倚来各颓息。绣涩卷土花，纁霞带酒色。归庋瓮牖间，啜醨诧终夕。但苦绾利蚓，麻茶不能识。畸人中圣人，步屟来得得。见之悬肘后，如获青田核。星喜？旗投，月未妖蟆蚀。文组相骈罗，缥碧与湔拭。文篆并纽书，署年月官职。弹指天水秋，刹那过几刻。每读骤税书，亦各有畛域。铁官针不遗，纲官筴无忒。素闻茶官诏，未睹橘官敕。矾官更琐碎，如石时乱泐。酒官虽苛娆，辕南辙可北。颍滨监筠州，风谓至今忆。譬挽狂澜舟，寸心识斗极。于物傥有济，醨薄亦聊即。转眼如风镫，酤户埋荆棘。谁欤麴院来，姓氏翳阒寂。劫灰破块寻，剩水抱蠡测。咄咄青緺中，摩挲胜服匿。锦窝废未敲，缇幕光逾赩。摹拓宠以诗，印请对以臆。闻君足金薤，搜奇眼电激。行田相邂逅，剪拂等九锡。耐可助醉歌，勿将付酒直。君笑引叵罗，谓印且墨墨。佩汝侯醉乡，岁月千万亿。
宋都酒务印诗用甘畸人自题原韵
作者：吴存义
朝代：清
体裁：古风

勃窣摩蜃时，支格蔚犁侧。闯然出冷铜，倚来各颓息。绣涩卷土花，纁霞带酒色。归庋瓮牖间，啜醨诧终夕。但苦绾利蚓，麻茶不能识。畸人中圣人，步屟来得得。见之悬肘后，如获青田核。星喜�旗投，月未妖蟆蚀。文组相骈罗，缥碧与湔拭。文篆并纽书，署年月官职。弹指天水秋，刹那过几刻。每读骤税书，亦各有畛域。铁官针不遗，纲官筴无忒。素闻茶官诏，未睹橘官敕。矾官更琐碎，如石时乱泐。酒官虽苛娆，辕南辙可北。颍滨监筠州，风谓至今忆。譬挽狂澜舟，寸心识斗极。于物傥有济，醨薄亦聊即。转眼如风镫，酤户埋荆棘。谁欤曲院来，姓氏翳阒寂。劫灰破块寻，剩水抱蠡测。咄咄青緺中，摩挲胜服匿。锦窝废未敲，缇幕光逾赩。摹拓宠以诗，印请对以臆。闻君足金薤，搜奇眼电激。行田相邂逅，剪拂等九锡。耐可助醉歌，勿将付酒直。君笑引叵罗，谓印且墨墨。佩汝侯醉乡，岁月千万亿。
宋都酒务印诗用甘畸人自题原韵
作者：吴存义
朝代：清

勃窣摩蜃时，支格蔚犁侧。闯然出冷铜，倚来各颓息。绣涩卷土花，纁霞带酒色。归庋瓮牖间，啜醨诧终夕。但苦绾利蚓，麻茶不能识。畸人中圣人，步屟来得得。见之悬肘后，如获青田核。星喜𢶏旗投，月未妖蟆蚀。文组相骈罗，缥碧与湔拭。文篆并纽书，署年月官职。弹指天水秋，刹那过几刻。每读骤税书，亦各有畛域。铁官针不遗，纲官筴无忒。素闻茶官诏，未睹橘官敕。矾官更琐碎，如石时乱泐。酒官虽苛娆，辕南辙可北。颍滨监筠州，风谓至今忆。譬挽狂澜舟，寸心识斗极。于物傥有济，醨薄亦聊即。转眼如风镫，酤户埋荆棘。谁欤麴院来，姓氏翳阒寂。劫灰破块寻，剩水抱蠡测。咄咄青緺中，摩挲胜服匿。锦窝废未敲，缇幕光逾赩。摹拓宠以诗，印请对以臆。闻君足金薤，搜奇眼电激。行田相邂逅，剪拂等九锡。耐可助醉歌，勿将付酒直。君笑引叵罗，谓印且墨墨。佩汝侯醉乡，岁月千万亿。
晤韩小亭观察
作者：吴存义
朝代：清

江汉犹戎马，艰难一棹回。浮云辞玉垒，斜日向金台。宦橐余碑目，朋尊问酒材。凄凉庾信赋，新自秣陵来。
次韵奉酬家仲畇尚书
作者：吴存义
朝代：清

昔我居柴墟，菰芦托幽窅。弱冠事柔翰，闭户恣研讨。经畬服许郑，词条撷江鲍。如以碧镂管，仰窥青玉昊。沥液漱回甘，散襟抒夙抱。咫闻夸耳食，奥阼矜目巧。通籍入承明，阊阖集簪袅。兹白争权奇，飞黄咸服皂。翠毂何雕锼，珊鞭相窈袅。我似沧海粟，独对寒庭筱。解颐寻匡衡，书空笑殷浩。亦有金薤篇，但作宴瑱饱。诗摹蚓窍微，字仿蚕眠小。高冠虽切云，下士难闻道。罗友逢揶揄，王澄真绝倒。皇华忽駪征，白檀除热恼。恩遇山海宽，报称涓埃少。文轸谈竹王，锋车慑华䝤。风尘厄辕驹，岁月过隙鸟。谁知㽛町遥，重见戈甲扰。钦䲹声已去，蛛蝥丝尚绕。安得霹雳手，迅使霜箨扫。勿令斗蜗角，相搏梦盬脑。防秋静边亭，媐春集屯堡。方今多鼓鼙，思之元发缟。江汉生烽霾，妇孺积忧悄。虐焰肆豨突，妖氛逞兔狡。行当捧海浇，慎莫聚铁造。罴虎严止齐，刍粟精覈考。六韬奋鹰扬，七萃喜凫藻。捷书奏甘泉，俘玉作典宝。蠮螉清远塞，鲸鲵戮遐岛。宵旰勤可纡，黔黎慰宜早。请赓七德歌，愿向五湖老。只余一片冰，怀中未能了。荩箧无著书，花砖叨视草。琳琅校天禄，殿阁趋云表。珂影玉河深，钟声金阙晓。再持英簜行，不觉舟车挠。山水协素心，吟啸愧长爪。苍茫鸿蹋雪，辗转虫食蓼。付之括地图，浮以清酒醥。大笔何淋漓，高咏发朕兆。我归学放翁，年丰谢富媪。安神艺苑间，怀旧烟波渺。松柏见本性，岁寒期共保。
海淀楼上晚眺
作者：吴存义
朝代：清
体裁：七言律诗

笑脱朝衫独倚楼，山容水态画深秋。夕阳金碧云中寺，仙侣池台海上洲。堤柳风高无倦鸟，渚莲露冷有间鸥。此间那得江湖梦，却想烟蓑理钓舟。
海淀楼上晚眺
作者：吴存义
朝代：清

笑脱朝衫独倚楼，山容水熊画深秋。夕阳金碧云中寺，仙侣池台海上洲。堤柳风高无倦鸟，渚莲露冷有间鸥。此间那得江湖梦，却想烟蓑理钓舟。
老马吟和何赓卿阁学瘦马吟韵
作者：吴存义
朝代：清

宛马来渥洼，？云无泥涂。朝辞蒲梢下，暮厕天闲居。银锬何蹀躞，锦障时踟蹰。日刷三万里，何者为崎岖。道旁有老马，骨相殊未瘏。岂涉太行险，却似疲盐车。伏枥气瑟缩，夹镜朣模糊。不知金门式，较视将何如。独恋栈豆恩，骧首看云衢。是时秋霖积，三刻沟难逾。竛？移跬步，远羡湖上驴。湖上知可乐，但虑难求刍。老马且自慰，慎勿悲饥驱。臣朔昔待诏，犹对侏儒吁。识涂傥见用，迥立长风呼。图入玉花绘，牧有荐草濡。努力向阊阖，九达皆夷途。
老马吟和何赓卿阁学瘦马吟韵
作者：吴存义
朝代：清
体裁：古风

宛马来渥洼，�云无泥涂。朝辞蒲梢下，暮厕天闲居。银锬何蹀躞，锦障时踟蹰。日刷三万里，何者为崎岖。道旁有老马，骨相殊未瘏。岂涉太行险，却似疲盐车。伏枥气瑟缩，夹镜朣模糊。不知金门式，较视将何如。独恋栈豆恩，骧首看云衢。是时秋霖积，三刻沟难逾。竛�移跬步，远羡湖上驴。湖上知可乐，但虑难求刍。老马且自慰，慎勿悲饥驱。臣朔昔待诏，犹对侏儒吁。识涂傥见用，迥立长风呼。图入玉花绘，牧有荐草濡。努力向阊阖，九达皆夷途。
老马吟和何赓卿阁学瘦马吟韵
作者：吴存义
朝代：清

宛马来渥洼，𥬞云无泥涂。朝辞蒲梢下，暮厕天闲居。银锬何蹀躞，锦障时踟蹰。日刷三万里，何者为崎岖。道旁有老马，骨相殊未瘏。岂涉太行险，却似疲盐车。伏枥气瑟缩，夹镜朣模糊。不知金门式，较视将何如。独恋栈豆恩，骧首看云衢。是时秋霖积，三刻沟难逾。竛𥪁移跬步，远羡湖上驴。湖上知可乐，但虑难求刍。老马且自慰，慎勿悲饥驱。臣朔昔待诏，犹对侏儒吁。识涂傥见用，迥立长风呼。图入玉花绘，牧有荐草濡。努力向阊阖，九达皆夷途。
马伏波祠
作者：吴存义
朝代：清

跕跕飞鸢浪泊流，据鞍老去向壶头。云台不画椒房戚，雾潦偏余薏实愁。铜鼓银簪蛮女乐，露花烟草野祠秋。瘴乡我正乘轺迈，亦觉平生念少游。
书高青丘诗集后
作者：吴存楷
朝代：清

空有文章结主知，偏从萧散得艰危。年华顿作干将折，诗句争传骏骨奇。一代清才收史局，千秋遗恨付宫词。白衣曾见还山客，回首葑溪悔亦迟。
从观察使者循行夷寨编列户版即事成诗
作者：吴存楷
朝代：清

在昔西南夷，万里阻缴徼。犛牛山穹隆，金沙江缭绕。氐羌区以类，邛巂实其隩。散或蛮触攻，聚则魑魅啸。唐蒙黩武备，马卿谕文诰。首屈仍羁縻，尾大复攻剽。斧画图苟完，瓯缺终见诮。我朝受命初，蕃服争自效。板楯联新封，钩町除旧号。笮马归皂枥，蒟酱供瓦铫。乃献赕献琛，亦舞羽舞翿。形方瘠土旷，骛利客民召。燕忘巢幕危，蚁切慕膻好。襁负携妻孥，担簦罗臼灶。占地辟畛畦，凿坏启堂奥。重译语渐通，吾市剂可约。阡陌多华离，污莱半侵盗。强怒有力争，众閧无理闹。短箭青竹弓，长刀赤皮鞘。列阵驱千人，具狱喧两造。息壤背盟誓，边衅惧开导。是宜井疆画，毋使客籍冒。抚夷责桢臣，编版息群噪。纷纷亥市集，一一丁男报。卖价规奇零，租税酌丰耗。算匪元封僧，民异太原料。毳幕开前庭，椎髻迎左纛。威之蒲鞭县，来者乘韦犒。义警边氓愚，令戢土官暴。夏畦敢惮劳，春雨咸沐膏。辁材艰觅食，俭府容寄傲。志惭定远壮，年逊终军少。裤褶裁毡裘，行縢缚锦袎。猛鼓渡沪楫，催发逾岭轿。晨起霜锋锋，宵征月魄耀。砭肌入风洞，没胫穿雪窖。但看排穹庐，聊与息旌旄。寸田履亩分，尺籍剪镫校。直似穷要荒，讵止快游眺。爨女及獠奴，桶裙而花帽。铜镮试宽窄，毛褐历寒袄。生熟支久殊，黑白种惟肖。猿扳碉房登，牛饮芦酒釂。铁褐罫有文，糌粑米杂糙。跣足踏山走，裂齿向人笑。但闻钩辀声，不凿混沌窍。兼旬伴我惯，数语为尔告。圣王今御宇，遐陬尽服教。德裕镇西蜀，韦皋奠南诏。驯皆似犬羊，劣弗为虎豹。矧伊族凋攰，待恃峰峻峭。爝火如炫明，死灰将复溺。心宜凛畏怀，力可任徵调。网获罢秋狝，刀耕急冬烧。歌树梨一曲，备柳营七校。耳目留睢盱，孙子安啄抱。挥帚列砦间，锲字繁木摽。庶几安土著，长得戴天焘。淳俗期上臻，浮踪傥重到。作诗宣皇风，健笔特排奡。
潼关
作者：吴存楷
朝代：清

秦关扼塞势岧峣，四扇门通万里遥。潼水入河趋北折，虢州分陕望中条。山皆壁立碉楼险，地有人耕战骨销。兵甲只今长不用，勒铭吾欲笑孙樵。
阿都行
作者：吴存楷
朝代：清

骠卫以北徒笮西，乃有阿都长官司。旄牛山下列砦住，河东一姓分守之。厥酋天折子幼稚，请以世职归其妻。猡猓十万隶尺籍，土舍土目咸所治。岁时亦行狝狩礼，桶裙外夹黄金铍。三年拜表达重译，厥贡文马筐织皮。巡方使者衔帝命，叱驭来抚西南夷。邛都君长夜郎大，詟服犹复烦鞭笞。阿都一部独效顺，嗅靴以鼻容委蛇。纷纷连袂迓旌节，妇官鞠？如男儿。绣金之裳锦罽衣，丰貂一尺围蝤蛴。瞳神秋水不敢溜，马首肃拜恒垂颐。刲羊缚豕趋行炙，杂以斑鹿兼文狸。欢声殷地齐拍手，钩辀格磔相诹咨。我闻夷俗久*𠌯昧，豕交麀聚人所嗤。女官问年未三十，何独洁守甘为嫠。面首不闻左右设，秦家老妇羞蛾眉。歌成阿？时一唱，峒花犵鸟皆酸凄。碉房持踵藉蛮女，长宵宿卫无暂离。秃发裹梦入冰？，玉貌凛若含霜姿。雄酋或萌觊觎想，刀光出水同儿嬉。用能葆真逾十载，吹尨不敢窥藩篱。圣朝声教讫四海，日又仁义渐黔黎。何图夷獠亦向化，志节远与共姜媲。契木傥许树绰楔，愿为使者陈风诗。
阿都行
作者：吴存楷
朝代：清
体裁：古风

骠卫以北徒笮西，乃有阿都长官司。旄牛山下列砦住，河东一姓分守之。厥酋天折子幼稚，请以世职归其妻。猡猓十万隶尺籍，土舍土目咸所治。岁时亦行狝狩礼，桶裙外夹黄金铍。三年拜表达重译，厥贡文马筐织皮。巡方使者衔帝命，叱驭来抚西南夷。邛都君长夜郎大，詟服犹复烦鞭笞。阿都一部独效顺，嗅靴以鼻容委蛇。纷纷连袂迓旌节，妇官鞠�如男儿。绣金之裳锦罽衣，丰貂一尺围蝤蛴。瞳神秋水不敢溜，马首肃拜恒垂颐。刲羊缚豕趋行炙，杂以斑鹿兼文狸。欢声殷地齐拍手，钩辀格磔相诹咨。我闻夷俗久■昧，豕交麀聚人所嗤。女官问年未三十，何独洁守甘为嫠。面首不闻左右设，秦家老妇羞蛾眉。歌成阿�时一唱，峒花犵鸟皆酸凄。碉房持踵藉蛮女，长宵宿卫无暂离。秃发裹梦入冰�，玉貌凛若含霜姿。雄酋或萌觊觎想，刀光出水同儿嬉。用能葆真逾十载，吹尨不敢窥藩篱。圣朝声教讫四海，日又仁义渐黔黎。何图夷獠亦向化，志节远与共姜媲。契木傥许树绰楔，愿为使者陈风诗。
舟次仪征过秋水庵
作者：吴孙杭
朝代：清
体裁：五言律诗

真州溪路狭，日色满空林。忽叩柴关寂，遥知秋水深。鸟穿幽涧入，藤挂碧云阴。不见支公返，空余壁上琴。
题人山居
作者：吴孙杭
朝代：清
体裁：古风

人生各有志，忧乐不相如。名花滋雨后，好鸟爱晴初。郁郁川原秀，长廊夜月虚。疏星淡杨柳，清露濯芙蕖。以是为长策，何妨半亩居。
阴雨
作者：吴孙珽
朝代：清
体裁：古风

阴雨倏已霁，晴云映夕曛。碧萝翳古松，竹阴生微寒。散步石涧西，俯首见游鳞。清泉响愈静，旋流荡遗尘。我亦能超物，触景情良殷。徘徊月初上，且邀共清樽。
上巳日与八兄偕同社诸君集面城园
作者：吴孚恩
朝代：清

池馆何人扫劫灰，春阴又见长莓苔。水杨柳绿风初过，山鹧鸪啼雨欲来。草色拖蓝迷竹径，花枝缀锦照金杯。纵教不是兰亭会，也欲寻诗日往回。
海蛳
作者：吴孚恩
朝代：清

螖䗰搜螺属，？？出海涯。惟蛳形较瘦，佐馔味殊佳。髻细青回黛，纹纤紫旋緺。嘘涎差异蛞，负壳略同螷。？漯滋生易，零星蠕动皆。尾原难自断，头岂忍常埋。雨歇齐缘岛，潮平密瓣？。掬应来浣女，拾更有邻娃。披砾筛鱼箵，淘沙湿凤鞋。浮屠层仿佛，湘簟粒分排。姜豉祛腥称，椒香点厣谐。漉羹微下酒，拨火迅投䕸。轑想铜鎗滑，盛先玳碗揩。蘸盐疑雪渗，绽縠想风？。盎簇江？共，盘堆石？偕。来尖初试剪，剜肉欲携钗。珠曲针穿蚁，钳交角透蜗。澈牙喷玉屑，触趾响瑶阶。珍笑蜊充错，羞嗤卵作膎。荐新从甓社，唤卖踏花街。村酿凭增价，禅镫可破斋。肥输三泖鳜，鲜夺五湖鲑。击钵催吟兴，分笺惬素怀。深惭拈险韵，挦扯扯入诗牌。
海蛳
作者：吴孚恩
朝代：清
体裁：古风

螖䗰搜螺属，��出海涯。惟蛳形较瘦，佐馔味殊佳。髻细青回黛，纹纤紫旋緺。嘘涎差异蛞，负壳略同螷。�漯滋生易，零星蠕动皆。尾原难自断，头岂忍常埋。雨歇齐缘岛，潮平密瓣�。掬应来浣女，拾更有邻娃。披砾筛鱼箵，淘沙湿凤鞋。浮屠层仿佛，湘簟粒分排。姜豉祛腥称，椒香点厣谐。漉羹微下酒，拨火迅投䕸。轑想铜鎗滑，盛先玳碗揩。蘸盐疑雪渗，绽縠想风�。盎簇江�共，盘堆石�偕。来尖初试剪，剜肉欲携钗。珠曲针穿蚁，钳交角透蜗。澈牙喷玉屑，触趾响瑶阶。珍笑蜊充错，羞嗤卵作膎。荐新从甓社，唤卖踏花街。村酿凭增价，禅镫可破斋。肥输三泖鳜，鲜夺五湖鲑。击钵催吟兴，分笺惬素怀。深惭拈险韵，挦扯扯入诗牌。
压气培歌
作者：吴孟坚
朝代：清

压气培前奔万石，阴云莽莽黑雾塞。水号风怒激沙飞，仿佛旌旗雷电掣。我父军声堕此间，星日无光天欲折。我母颈罹刃痕七，身投层崖脑迸裂。我妹三龄弃路死，百口家人一无得。前山溪下血犹腥，将士同时皆义烈。烟飙玉碎三十秋，天地迄今为惨恻。肠断纡回忍追忆，千载空坑堪并说。呜呼千载空坑堪并说！
雁字和彭禹峰先生韵
作者：吴孟坚
朝代：清

飞来阵阵满天逋，一幅江山似墨涂。戢翼隐藏河洺数，冲天画破卦爻图。惯逢风雨惊三峡，素逞烟云驾五湖。不是龙蛇行纸上，乾坤何事为泥污。天空嘹唳鹤鸣皋，回雁峰前峰更高。既同江子花生梦，又忆毛生颖脱毫。片羽影随编画幅，断肠声到振江涛。从来怕舞《霓裳曲》，冷落河山洒凤毛。翩翩锦字向谁搓，斜抱云和月已过。身伴天娥垂玉袖，音惊越地起吴歌。珊瑚枕上传幽梦，翡翠楼中点绛罗。不逐黄鹂啼绿柳，故来人世断肠多。去年零落被弓侵，泪湿红笺无处寻。欲绽似含无数怨，暂停疑有一声音。断霞转影曾天际，浓雾分烟满艺林。自是淡描人不识，玲珑格调隐沈沈。
雁字和彭禹峰先生韵·其一
作者：吴孟坚
朝代：清

飞来阵阵满天逋，一幅江山似墨涂。戢翼隐藏河洺数，冲天画破卦爻图。惯逢风雨惊三峡，素逞烟云驾五湖。不是龙蛇行纸上，乾坤何事为泥污。
雁字和彭禹峰先生韵·其三
作者：吴孟坚
朝代：清

翩翩锦字向谁搓，斜抱云和月已过。身伴天娥垂玉袖，音惊越地起吴歌。珊瑚枕上传幽梦，翡翠楼中点绛罗。不逐黄鹂啼绿柳，故来人世断肠多。
雁字和彭禹峰先生韵·其二
作者：吴孟坚
朝代：清

天空嘹唳鹤鸣皋，回雁峰前峰更高。既同江子花生梦，又忆毛生颖脱毫。片羽影随编画幅，断肠声到振江涛。从来怕舞《霓裳曲》，冷落河山洒凤毛。
雁字和彭禹峰先生韵·其四
作者：吴孟坚
朝代：清

去年零落被弓侵，泪湿红笺无处寻。欲绽似含无数怨，暂停疑有一声音。断霞转影曾天际，浓雾分烟满艺林。自是淡描人不识，玲珑格调隐沈沈。
挽张之洞联
作者：吴学廉
朝代：清
体裁：联

武乡侯报国精忠，枢府借前筹，遗奏宛同出师表；严郑公平生幽兴，草堂留后约，伤心为读少陵诗。
杨椒山公祠
作者：吴学濂
朝代：清

祠宇重新古驿旁，姓名犹觉满城香。五奸已褫权臣魄，一疏堪争烈日光。谢却蚺蛇真有胆，撑将铁骨不随杨。阶前请铸分宜像，斫地行人共激昂。
达梅耦长令浙东
作者：吴学濂
朝代：清

廿年卧对敬亭云，名士如君始是真。太白乐章惊贺监，微之辞句诵宫人。素衣不受缁尘化，墨绶偏膺白发新。山水永嘉堪眺览，谢公遗迹未湮沦。
泊横春馆
作者：吴学礼
朝代：清
体裁：七言律诗

枯葑冰消水路遥，短长亭下一停桡。寒烟两岸客炊晓，残月小桥人待潮。山外钟声何处寺，柳边春入隔年条。到城不必争先后，华盖峰头手可招。
湖边会饮
作者：吴学礼
朝代：清
体裁：七言律诗

秫价年平易索醪，西风野店快持螯。门疏杨柳前峰见，瓦上藤花破屋高。时异最伤嫠妇纬，岁寒方重故人袍。小舟待月同归去，横直沙头插短篙。
秋晚书怀
作者：吴学礼
朝代：清
体裁：七言律诗

数点寒鸦日又西，转寒天色易凄迷。青山半出烟涵郭，红叶乱流霜满溪。半壁秋灯吟对影，故园夜雨梦扶犁。山人饱听农歌卧，但愿年丰谷价低。
路傍草
作者：吴学礼
朝代：清
体裁：古风

路傍草，路傍草，古路迢迢生不了。百年金谷夕阳天，万里沙场霜月晓。古路今路一样平，踏来踏去重青青。吾知此草踏又生，莫教古路无人行。
过憩云精舍
作者：吴学礼
朝代：清
体裁：五言律诗

怜君多道气，携手入孤烟。草径疏林外，柴门秋水边。白云形外相，红树静中禅。日暮承趺坐，同吟古佛前。
郭外夜归
作者：吴学礼
朝代：清
体裁：七言律诗

草田高下乱虫鸣，凉袭衣襟夜气清。河汉横秋平野阔，山窗无月一灯明。孤蓬倦倚难成梦，宿鸟相呼忽转更。近郭不妨归近夜，到门犹有读书声。
重过南浦
作者：吴学礼
朝代：清
体裁：七言律诗

万里澄江浸碧天，迢迢人上渡头船。柘烟旋减蚕成茧，梅雨微晴树欲蝉。独客有愁多近暮，乱山无处不闻泉。枳篱门巷依然在，落莫东风二十年。
杂兴
作者：吴安谦
朝代：清

松柏入尘市，价不及桃李。生无媚世姿，安与众竞美。达人守其真，赏心空谷里。静极虚妙生，万事不到耳。行乐根性命，性命寄山水。悠悠天地间，几人悟至理。凤凰游海滨，寥寥寡俦侣。系岂无羽族，仙凡难杂处。翱翱千仞上，不见鸾鹤举。俯视蓬蒿中，燕雀集几许。同鸣鲜好音，志在得其所。物各以类聚，达哉先民语。读书辨真伪，岂以论屈伸。小儒矜片长，盛气压群伦。沟浍小沧海，丘垤卑昆岷。昧者不自量，谁与指迷津。宣尼称至圣，不敢居智仁。尧舜独千古，渊衷逊臣邻。胡为蚩蚩辈，辄欲多上人。
杂兴·其一
作者：吴安谦
朝代：清

松柏入尘市，价不及桃李。生无媚世姿，安与众竞美。达人守其真，赏心空谷里。静极虚妙生，万事不到耳。行乐根性命，性命寄山水。悠悠天地间，几人悟至理。
杂兴·其三
作者：吴安谦
朝代：清

读书辨真伪，岂以论屈伸。小儒矜片长，盛气压群伦。沟浍小沧海，丘垤卑昆岷。昧者不自量，谁与指迷津。宣尼称至圣，不敢居智仁。尧舜独千古，渊衷逊臣邻。胡为蚩蚩辈，辄欲多上人。
杂兴·其二
作者：吴安谦
朝代：清

凤凰游海滨，寥寥寡俦侣。系岂无羽族，仙凡难杂处。翱翱千仞上，不见鸾鹤举。俯视蓬蒿中，燕雀集几许。同鸣鲜好音，志在得其所。物各以类聚，达哉先民语。
过黄州阻雪
作者：吴宗丰
朝代：清

晓对篷窗隙，披襟问旅程。开帆人语静，骤雨浪花平。远岫凝寒翠，低云傍水行。江村逢腊日，顿令客心惊。
元宵
作者：吴宗爱
朝代：清

佳节金吾全不禁，鳌山处处斗鲜妍。笙歌地觉春如海，镫火人忘月在天。醉酒欢声闻比户，抛毬雅戏乐韶年。归家姊妹馀喧笑，猜谜传来五色笺。
斋居杂咏
作者：吴宗爱
朝代：清

春雨何缠绵，幽闺听不足。昨夜吐明蟾，清光如可掬。晨起览窗纱，灼灼明朝旭。苔色自苍凉，庭柯净如沐。顿复起浓阴，峭寒风断续。乍雨乍晴天，云霞无定局。关心数残红，循阑行屈曲。一鸟忽飞来，啼破晚烟绿。
春日怀素闻
作者：吴宗爱
朝代：清

别来愁绪起无端，窄袖轻衫怯晓寒。原上草薰春盎盎，心中人隔路漫漫。疏风小圃宜莺粟，细雨新蔬采马兰。想忆无缘教缩地，芳华不共倚阑看。
楼眺
作者：吴宗爱
朝代：清

几天梅雨后，新水正盈堤。閒爱登楼眺，时闻好鸟啼。雄风吹野阔，雌蜺跨山低。只惜光阴速，晴莎入望齐。
王驸马园林
作者：吴宗爱
朝代：清

画戟凄凉对落晖，园林有愿竟心违。残花带雨依荒砌，老柏参天守故扉。凤去秦楼池苑在，鹤鸣华表市朝非。春来剩有堂前燕，犹向妆台故址飞。
秋日园林即景
作者：吴宗爱
朝代：清

数日无人到，秋风一味凉。虫声疑雨落，蝶翅学花黄。树老依残砌，藤高出坏墙。危阑聊倦倚，竹外又斜阳。
翠香二姊将以次子为余嗣志感
作者：吴宗爱
朝代：清

汤饼清欢会九秋，试啼早欲卜英遒。人言似舅夸无忌，我觉生儿羡莫愁。不是悲愉关骨肉，谁能户牖代绸缪。添丁欲向先夫告，好慰苍凉土一抔。
舟泊兰江
作者：吴宗爱
朝代：清

久客归心急远旌，黄昏喜见故乡城。帆樯绕郭人音杂，镫火临江夜市明。斜月女墙寒击柝，秋风官渡远鸣钲。归家刚值黄花节，促换轻舟趁水程。
闻琵琶忆九岁时从先君之秀水于江上闻此曲今十二年矣
作者：吴宗爱
朝代：清

低唱清尊无限情，四弦何处韵凄清。分明暮雨春江上，十二年前倚舫听。
次牧《翁六月七日迎河东君于云间喜而有述》诗
作者：吴宗荣
朝代：清

彩云一片下仙家，河汉先期路岂赊。千叠青螺开宝镜，两行银烛照书车。扇摇圆月回秦凤，帔拂和风动雒霞。行看池边种莲子，红芳齐发并头花。
写忧
作者：吴定
朝代：清

捐躯敢轻掷，偷生惨不欢。生死两迷惑，堂上病凄酸。缠绵复缠绵，冉冉岁将阑。一身不自宁，犹念儿衣单。素丝结易解，我罪奚由宽。誓将厉六翮，鸣号叩天关。明月照前庭，萧萧有余寒。皇天竟幽默，喟然摧心肝。少小慕坟典，览古穷杳冥。逶迤侍药炉，寒暑日以更。中宵不能寐，仰观熠耀征。悠悠盛年逝，将与草木并。犹酣启灵钥，壮思浩难扃。储士望成冈，储石望成城。皓月流素辉，大火扬朱英。我生欲何为，哽咽双泪零。
写忧·其一
作者：吴定
朝代：清

捐躯敢轻掷，偷生惨不欢。生死两迷惑，堂上病凄酸。缠绵复缠绵，冉冉岁将阑。一身不自宁，犹念儿衣单。素丝结易解，我罪奚由宽。誓将厉六翮，鸣号叩天关。明月照前庭，萧萧有余寒。皇天竟幽默，喟然摧心肝。
写忧·其二
作者：吴定
朝代：清

少小慕坟典，览古穷杳冥。逶迤侍药炉，寒暑日以更。中宵不能寐，仰观熠耀征。悠悠盛年逝，将与草木并。犹酣启灵钥，壮思浩难扃。储士望成冈，储石望成城。皓月流素辉，大火扬朱英。我生欲何为，哽咽双泪零。
喜金生应琛至
作者：吴定
朝代：清

绕屋水沄沄，樵歌隔水闻。故交同落叶，新识似浮云。键户予常懒，亲师子独殷。名家风义古，珍重托斯文。
怀汪左仪
作者：吴定
朝代：清

我有白蘋芳，能令江水香。随风千百折，无日到君旁。
晤刘效斟因忆海峰先生
作者：吴定
朝代：清

历历关西痛，言之不忍详。因君来歙浦，触我忆枞阳。语少衣多涕，愁深夜更长。遗书谁护惜，终古此牵肠。
江上
作者：吴定
朝代：清

佳人有所思，整带吹参差。杨柳烟波处，桃花风日时。帆樯暮不息，江汉逝如斯。明月有圆缺，清光终不移。
游南山
作者：吴定
朝代：清

我非皇古人，常怀皇古心。穷居寡闻见，登彼南山岑。山中何所有，松柏郁成林。枝叶扬青蕤，修干直千寻。思为栋与梁，霜雪自此深。
舟中
作者：吴定
朝代：清

秋风起遥岸，归思夜来生。今朝竹西水，尽作故乡声。
送姚姬传奉太夫人归桐城
作者：吴定
朝代：清

身事艰如此，飘然返故乡。关山依老母，幻梦托空王。野阔风驱雾，秋深月带霜。南陔私欲赠，无语忽沾裳。
漂母祠
作者：吴定璋
朝代：清

乞食亦偶然，一饭何足道。针砭英雄人，为德不望报。王孙师其意，矜伐祸宁召。我来淮阴里，怀古一凭吊。贤母风渺然，荒祠叹欹倒。惟见淮水清，东风长浩浩。
补衮图
作者：吴定璋
朝代：清

杏花红锁玉楼人，试拂山龙日正春。愿得圣朝无阙事，不烦纤手号针神。
见雁
作者：吴定璋
朝代：清

北雁亦无情，叫月自南去。欲将一行书，托汝遥空寄。远影没横云，怅望银河曙。
读文信国题颜鲁公祠诗碑
作者：吴定璋
朝代：清

丞相征兵汗马驰，鲁公祠下特题诗。不图一旅勤王地，同此空弮冒刃时。慷慨悲歌存《正气》，淋漓碧血满《桓碑》。两贤心事真千古，落日西风戈欲挥。
秋色
作者：吴宝三
朝代：清

秋色碧无际，离离禾黍香。马疲泥路滑，蝉咽晚风凉。云缺吐明月，山高拱夕阳。豆棚与瓜蔓，点缀作村庄。
浣溪沙
作者：吴宝书
朝代：清

对镜何心理翠钿。粉柔香软只贪眠。金炉袅出并头烟。飘尽柳绵人似梦。烧残银烛夜如年。小楼闲过杏花天。
虞美人
作者：吴宝书
朝代：清

双鬟又报梨花谢，清梦阑珊也。思量无计可留春，捡取折枝新样画罗裙。分明咫尺蓬山路，潜把归期数。背人今夜理相思，翻得浣花笺上旧题词。
大观亭联
作者：吴宝桢
朝代：清
体裁：联

凤水龙山，江左人文相望；吴头楚尾，中流形胜在兹。
盐官东郊观涛赋四绝句比物连类以起兴
作者：吴宝钧
朝代：清

露桃云杏艳妆红，一路胭脂点玉骢。江上芙蓉屡憔悴，不须枨触怨东风。琴台一簇压狂澜，流水高山识曲难。欲觅钟期渺何许，乱峰重叠绕盐官。遥看秦驻舞烟鬟，白浪黄云苍莽间。万里瀛寰恐漂荡，故教赑屃冠灵山。奇珠颗颗滚波心，牛渚无犀那易寻。衔石难填沧海恨，可怜精卫是冤禽。
盐官东郊观涛赋四绝句比物连类以起兴·其一
作者：吴宝钧
朝代：清

露桃云杏艳妆红，一路胭脂点玉骢。江上芙蓉屡憔悴，不须枨触怨东风。
盐官东郊观涛赋四绝句比物连类以起兴·其三
作者：吴宝钧
朝代：清

遥看秦驻舞烟鬟，白浪黄云苍莽间。万里瀛寰恐漂荡，故教赑屃冠灵山。
盐官东郊观涛赋四绝句比物连类以起兴·其二
作者：吴宝钧
朝代：清

琴台一簇压狂澜，流水高山识曲难。欲觅钟期渺何许，乱峰重叠绕盐官。
盐官东郊观涛赋四绝句比物连类以起兴·其四
作者：吴宝钧
朝代：清

奇珠颗颗滚波心，牛渚无犀那易寻。衔石难填沧海恨，可怜精卫是冤禽。
茂宰蔡公设建顾山文选书院纪事一首
作者：吴宣培
朝代：清

昭明文藻炳千秋，遗迹人传山半楼。陵谷几迁尘世劫，云霞忽涌海中州。枯枝得气萌芽茁，良宰培材俊秀收。午夜谈经兼咏赋，一轮皓月正当头。
挽彭玉麟联
作者：吴家榜
朝代：清
体裁：联

百战余威，老去勋名邡粤海；廿年经制，耗残心血为长江。
挽曾国荃联
作者：吴家榜
朝代：清
体裁：联

帝重酬庸，迟长兄秉节，终始十年，再造江南宏制府；臣真尽瘁，送犹子灵輀，后先半月，中兴元老痛归天。
挽曾纪泽联
作者：吴家榜
朝代：清
体裁：联

八年外海使星明，记移节江南，已非去时华发；三载中朝恩遇重，惜归真天上，未尽经世奇才。
圣驾南苑大阅恭纪二首
作者：吴家骐
朝代：清

鸾旗肃肃驻郊坰，辇道风和霁色明。四海无尘宁弛武，六军有纪尽知兵。雕弓亲试穿云箭，绣罕还巡夹日营。昨夜赐酺恩泽溥，马腾士饱遍欢声。城南帐殿晓云开，万骑星罗拱日来。虎旅自谙司马法，鹓班齐侍晾鹰台。两行列阵坚于壁，九进闻声动若雷。变化方圆包地轴，君王元裕统天才。
圣驾南苑大阅恭纪二首·其一
作者：吴家骐
朝代：清

鸾旗肃肃驻郊坰，辇道风和霁色明。四海无尘宁弛武，六军有纪尽知兵。雕弓亲试穿云箭，绣罕还巡夹日营。昨夜赐酺恩泽溥，马腾士饱遍欢声。
圣驾南苑大阅恭纪二首·其二
作者：吴家骐
朝代：清

城南帐殿晓云开，万骑星罗拱日来。虎旅自谙司马法，鹓班齐侍晾鹰台。两行列阵坚于壁，九进闻声动若雷。变化方圆包地轴，君王元裕统天才。
杨忠悯公祠
作者：吴家骐
朝代：清

忠悯千秋总不亡，折奸那惜触锋铓。不须蚒胆当三木，只请龙颜质二王。谳上霜飞章急下，城中风惨锁犹香。平生未了伊谁补，浩气常馀百炼刚。
久无刘崇山徐笠亭书至
作者：吴寿平
朝代：清

江上匆匆别，伊人隔草庐。如何经岁久，不见一行书。鄂渚华光淡，晴川树景疏。近闻湖水长，应为遣双鱼。
鄂归寄占憨上人
作者：吴寿平
朝代：清

不见融公久，尘氛扫未开。秋风辞鄂渚，落月梦苍苔。何日经岩下，重来谒辨才。云笺先此寄，不待折寒梅。
严陵钓台
作者：吴寿昌
朝代：清

严滩片石旧渔矶，隐士曾经入帝畿。应悔羊裘招物色，钓师祇合著蓑衣。
赠百十三岁老人王司业南亭先生
作者：吴寿昌
朝代：清

国家太平古无比，仁寿纪年百余矣。弧南一星位丙丁，牛斗之墟夜芒指。翁家天台濒小海，风俗淳朴致堪喜。是间淑气厚钟毓，特为盛时彰瑞美。百龄孝子翁先人，秩视更老荣乡里。诸孙膝下罗来昆，共享期颐克家子。自言少时胆气粗，报仇夜斫贼营里。裹疮不辨血模糊，至性所生非聊尔。中年折节伴萤蠹，兀兀穷经作髦士。挥金但学管宁锄，决踵肯惭原思履。阑干苜蓿广文毡，九十六龄得官始。秩满朝天获晋秩，其时岁适逢辛巳。次年属车莅吴会，率先黄发清尘俟。耆儒屡邀天语褒，绰楔宸章钤宝玺。迩来国庆正稠叠，率土普天皆鹊起。去年翁至坐蒲轮，亲祝圣龄习拜跪。箧贮上方麟趾金，衣裁内府鹄头绮。今岁慈宁开八帙，翁切呼嵩复至止。香山图绘今昔同，天子推仁首尚齿。再看头衔赐新换，御题荣宠沾蕃祉。优礼无殊隆宪乞，懿嘉洵足著惇史。翁为人瑞古所无，如云五色芝三蕊。长身七尺清且癯，行不支筇坐不几。擘窠书成惯赠人，箕畴一寿义取此。山程水驿讵云远，十年三踏长安市。长安纷纷聚冠盖，识面篯铿与李耳。我生四十犹壮年，视茫发苍负强仕。苦求急景免凋颜，每乏奇方学洗髓。对翁长松古柏姿，蒲柳凡材安足拟。吾闻天台山高万八千丈，中有石室金庭共峛崺。第一洞天记道书，草多长生药不死。欲从翁觅翁不言，但言神仙之术荒唐非吾以。乃知寿民关寿国，导引延年无其理。不然正当王母介福帝胪欢，岂无控鹤骖鸾先翁降金戺。
邱二至山孝廉藏古墨百十二家既以颜其斋丙戌春入都时于寓斋出以观客属余纪诗
作者：吴寿昌
朝代：清

吾友古闻人，好古富词翰。长安居再僦，城东张高馆。访之榻无尘，图史堆几案。须臾陈锦匣，未启手先盥。中藏旧隃糜，斜整不可乱。形模尽琮璧，款识杂铭赞。幽香与古光，拂拭难为判。予观故用嘲，君癖同好锻。胡不图博古，彝鼎争爱玩。否则谱书画，宣和迹重按。抑或录金石，庶用资讲贯。正史订即讹，旧闻证未散。斯乃胶烟姿，岁久成漫漶。廷圭永已矣，是物无长算。邵罗暨方程，孰为诸家冠。即今重曹氏，紫玉等既灌。著录冀流传，质亡名谁惋。矧乃置不用，什袭加防捍。何如之五都，一丸购新爨。持以狎丹铅，涂改复点窜。有用贵珠玑，无用贱薪炭。君笑直至矧，谓予苦相难。同一嗜古癖，奚为分畔岸。寓意不留意，昔贤片辞断。所聚虽我好，不假涩囊换。品罗百十二，持赠居其半。以彼胶漆交，获此云烟看。浮生恰与偕，摩娑生璀璨。不受即墨封，不学子墨谩。行将守吾斋，心清参鼻观。奈何米家船，揭牌逞汗漫。感君达士怀，愧予言河汉。五陵事裘马，知白孰为赞。我非豪夺人，完归复何惮。
题马香谷所藏王履吉借券手迹
作者：吴寿昌
朝代：清

雅宜山人品最高，夙尚丘壑怀清操。陶谢诗格力摹古，钟王墨妙勤挥毫。尔时吴中盛风雅，从空坛坫来英髦。袁家伯仲文父子，一门名誉无凡毛。山人结交殊不俗，往往觞咏称吾曹。即凭遗券证往迹，姓氏落落参翔翱。因思山人洁持己，不苟一介防贪饕。乞米大夫岂得已，与钱司业非滥叨。相须缓急亦偶尔，约剂贷息心劳劳。此非财贿屑计较，或惧嫌隙由锥刀。名流琐事昔争羡，高人绝艺今重遭。我观笔势特劲逸，戏鸿舞鹤离尘嚣。流传片楮等尺璧，不待碑板光难韬。往时长史判牍尾，公庭赚取滋喧嘈。将毋此券亦类是，那忍焚折伤坚牢。马君吴人僻嗜古，所好物聚烦爬搔。有时倾囊破羞涩，索及剩锦搜残膏。其乡佳话奔行箧，纷罗题识追风骚。慎无展卷起三叹，金尽复来聊自豪。
七娘子·高坡晓望
作者：吴小姑
朝代：清

银云铺遍千株树。此中大有幽人住。忽睹遥村，微闻犬吠，荷樵人踏山花路。昨宵看月香犹炷。小姑偕向门前步。罗袜轻寒，筠帘映影，晓鸦啼破琼城雾。
买陂塘·由海日所回高坡经大云寺，正值琼城一带刺桐花开，即景呈金门夫子。
作者：吴小姑
朝代：清

望晴空、天半朱霞，疑将堕赤城赤。嬉游每逐裙榴队，共踏遍红尘陌。遮不得。那古刹、墙儿衬染都生色。艳阳天似，火伞擎霄，丹沙炼鼎，春已过三月。休停屐，学士庄瑶峰侧，是侬家第宅。炎州文苑谁称最，定有祥云烂漫。常栖息。畅好是、檀郎欲等餐桃客。麻姑同伴，挽一朵灵芝，一乘丹凤，点破碧天碧。
南乡子·古长乐州旅次
作者：吴小姑
朝代：清

地近珠池清。浩浩江波送月明。三五珠娘咸问讯，钟情。家在瑶台第几层。侬是女书生。小住灵山山秀灵。夫婿善调金缕曲，词成。常付双鬟唱不停。
念奴娇·杨氏娣偕游玉龙泉
作者：吴小姑
朝代：清

苍山一桁，过桥头古刹，此身如画。树罩小溪云淰淰，真向罗衫轻泻。导路春婆，携笺小侄，兴会淋漓者。银涛喷涌，讶龙头欲变化。正合涤笔冰池，泛觞石濑，任凤鞋游冶。新荷幽香通佛座，四面阴寒苔瓦。半幅村墟，阖家行乐，添几重佳话。摹成粉本，后人情亦牵惹。
步蟾宫
作者：吴小姑
朝代：清

琪花瑶草满山底，玉液飞空香味美。谁家娇鸟最玲珑，蛱蝶缤纷随鬓尾。银云倾袂凉如水，朱顶鹤传仙姬意。导人前去拜先坟，保佑儿孙咸鹄起。
法驾导引·前题
作者：吴小姑
朝代：清

家乡别，家乡别，回首望琼台。烟树微茫山一发，思亲不觉泪流腮。夫婿眼中来。
法驾导引·随金门夫子渡琼海
作者：吴小姑
朝代：清

珠帆挂，珠帆挂，碧海蹙银涛。漫说湘灵能鼓瑟，天风不藉紫檀槽。龙女兴犹豪。
消息·李紫酺先生惠寄《香梦春寒馆诗选》，吟谢
作者：吴小姑
朝代：清

燕掠风帘，桃红藓砌，先生知否。漫说春寒鸳梦暖，却讶莺啼柳。新诗一卷，芸窗细读，合把浓香熏透。笑檀郎、耽清坐，难掩侬、短长吟口。花魂月魄，钏痕钗影，怎教多情消受。才子佳人，天长地久，总入词人手。消闲却忆，小园梅绽，曾酿半壶冬酒。好沉醉、研磨私评，那人领首。
满江红·梁山谒谯国冼太夫人庙
作者：吴小姑
朝代：清

巾帼英雄，擅两世、忠贞威烈。想当日、锦幢宝幰，灵旂猎猎。铜鼓声传儋耳峒，银刀影冷骊龙穴。到而今，奇甸仰鸿慈，留旌节。千载后，钟豪杰。迎香火，平山贼。大功成告庙，雷轰电掣。都督非常谁早识，岭南奠定华夷悦。咄哉今，将帅畏寇雠，空咋舌。
踏莎美人·村居乐
作者：吴小姑
朝代：清

竹外有梅，柳间有月。况兼泉涧流声活。便携雅嘴掩柴门，好把唐诗几句教稚孙。灯影机声，茶香松韵。商量明白开香酝。夫君家塾说书回，好事多陈蔬果共传杯。
雨中花·绝命词
作者：吴小姑
朝代：清

妾命危如花上露。持不律、待檀郎顾。写不成诗，醒翻如梦，身暂尘寰住。金甲神君来保护。恨只恨、命难逃数。鸳枕轻抛，云軿急驾，忍向篷莱渡。
关羽、赵普合祠联
作者：吴小岩
朝代：清
体裁：联

地居廉让之间，二分流水，三分农圃；学有经济者贵，半部论语，一部春秋。
小池书院联
作者：吴小岩
朝代：清
体裁：联

修我墙屋，非直为观美也，比及三年，郁郁乎文哉，于斯为盛；率其子弟，又从而礼貌之，有能一日，孳孳为善者，何用不臧。
鹧鸪天 即用题方药堂《虹桥春泛图》旧词书寄 见李斗《扬州画舫录 题词》
作者：吴小贞
朝代：清

当年旧事久成空。剩有垂杨乱晚风。才子棹寻烟水外，美人梦破月明中。悲命薄，泣途穷。青衫红袖略相同。伤心一种天涯客，君是杨花我断蓬。
挽张之洞联
作者：吴尚廉
朝代：清
体裁：联

经天纬地之谓文，辟土有劳之谓襄，知臣莫若君，易世大名光典册；不殖生产以自私，不树党援以自固，盈廷相动色，读公遗疏想丰裁。
一剪梅·春日美人晓妆
作者：吴尚憙
朝代：清

养花天气困人时。风一丝丝。雨一丝丝。朝来独自倦迷离。膏也慵施。沐也慵施。强调蠃黛画双眉。柳样相宜。月样相宜。对奁顾影默沉思。环也仙姿。燕也仙姿。
临江仙·戊戌除夕
作者：吴尚憙
朝代：清

打叠屠苏欢饯岁，画堂春透梅梢。金炉吹动篆烟飘。新符添丽景，绛烛已高烧。九十韶华刚有信，小庭芳草含娇。椒觞频泛碧蒲萄。玉壶催漏短，馀醉待明朝。
临江仙·秋色
作者：吴尚憙
朝代：清

万里清辉新月皎，碧痕摇曳风斜。江涌雁字寄天涯。星河云影净，何处著残霞。点缀飞鸿天际外，一行秋水蒹葭。夜寒花影上窗纱。更寻霜有信，庭树正栖鸦。
凤凰台上忆吹箫
作者：吴尚憙
朝代：清

万里崎岖，重来帝阙，繁华旧数神京。看秋高气爽，新月微明。梦绕慈闱几度，平安字、鸿雁难凭。今日里，牵衣膝下，好慰离情。还记长安昔别，尚丫髻、两鬓披缨。忆韶华电影，南北行程。随侍闽黔湘浙，嗟薄命、凋谢椿庭。今昔感、风光依旧，泪点珠灵。
凤凰台上忆吹箫·癸卯春，偕李凝仙姊、采芝妹同游月牙山
作者：吴尚憙
朝代：清

暖绿频舒，轻红方绽，佳游便喜春晴。趁香尘绮陌，缓步东城。转过浮桥曲径，遥望见、石壁题名。回眸处，波纹潋滟，巧啭黄莺。同登。黛眉秀色，似素月弯弯，不隔蓬瀛。念山灵无限，柳眼青青。何处飞来仙境，洗人间、百虑消清。庄田外，菜花数朵，布谷催耕。
十六字令 其一 闺情
作者：吴尚憙
朝代：清

凉。扑面西风到小堂。罗衣薄，对镜懒成妆。
十六字令 其二 闺情
作者：吴尚憙
朝代：清

情。闷倚罗帏数漏声。窗棂外，小雨梦难成。
十六字令·闺情
作者：吴尚憙
朝代：清

凉。扑面西风到小堂。罗衣薄，对镜懒成妆。情。闷倚罗帏数漏声。窗棂外，小雨梦难成。
南柯子·暮春
作者：吴尚憙
朝代：清

荏苒馀春驻，依微嫩旭晴。绣帘人静午风轻。一月絮花吹坠、到窗棂。几处双飞燕，谁家百啭莺。游丝摇漾系门庭。门外朱幡绿野、正催耕。
南歌子·邳州道中寄怀湘君四嫂
作者：吴尚憙
朝代：清

暖护桃花蕊，寒飘燕子翎。东风吹梦似浮萍。且把一衾愁绪、伴啼莺。月影摇山店，垂丝拂驿亭。凄凉谁识此时情。索向客窗寻句、寄惺惺。
双调南乡子·寒天作画戏占
作者：吴尚憙
朝代：清

闷对小窗棂。冻绿凝脂落笔轻。绘到四时风露态，分明。望去繁枝蝶欲迎。娇色若闻馨。敢较徐熙旧有名。聊借丹青消旅思，闲评。忘却围炉素手冰。
双调南乡子·暮冬寄怀任卿四兄
作者：吴尚憙
朝代：清

屈指岁将残。似水韶华去不还。正是怀人闲捧笔，漫漫。小雨凝冰分外寒。雁影隔关山。书到长安仔细看。云路迢迢何处是，珊珊。吟到棠花月未闲。
双调南乡子·永乐署寄怀湘君四嫂
作者：吴尚憙
朝代：清

春暖昼添长。欲渡金针转自伤。记得画堂同并绣，端相。裁罢吴绫玉尺量。今日雁分行。闺课琴书久已荒。独把泪珠穿绣线，凄凉。线短珠多更断肠。
唐多令·夏日村居
作者：吴尚憙
朝代：清

独倚小明窗。垂帘纳晚凉。爱桐阴、一片斜阳。碧沼风荷消倦意，抛翠黛、懒成妆。弹指惜流光。匆匆岁月忙。便村居、幽僻山庄。闲拨玉炉焚宝篆，风过处、兴偏长。
唐多令·旅夜闻螀
作者：吴尚憙
朝代：清

淡月射回廊。西风送晚凉。叹无端、漂泊他乡。铜漏添寒惊夜永，看玉露、欲凝霜。岁月怎匆忙。秋风断客肠。听凄凄、枕畔寒螀。诉到愁心卿且住，侬已是、泪千行。
唐多令·涂次寄家书作
作者：吴尚憙
朝代：清

闷倚水窗寒。波纹似泪斑。仗轻身、暂放心闲。书罢家言心耿耿，□□□、上眉端。遥忆母慈颜。何时绕膝前。怅云天、别绪频牵。喜得归宁期已近，凭尺素、报平安。
唐多令·甲辰冬，武林旅馆对雪
作者：吴尚憙
朝代：清

小阁独挑灯。闲愁无数生。怯严寒、倚倦云屏。一夜朔风惊旅梦，晨起望、粉妆成。碎玉遍山横。琼瑶布满庭。念崎岖、客路江程。料得梅花将报信，清态度、费诗评。